
PALAESTRA LATINA 

LITI' E R A R U M LATINARUM COMMENTARII 
A SOCII S C L A R E T I A N I S EDITI 

ANN. XXXVIII (Fasc. III) — N. 203 M. Septembri A. MCMLXVIII 


UTRUM LICEAT NECNE, 

QUIBUS MODIS SINT VERBA NOVANDA 
AD NOVAS RES SIGNIFICANDAS 


(Oratio de novandis verbis Averiione, in conventu 
ex omnibus nationibus, Non. Sept. a. 1956 habita) 


Si torte adulescentuli, qui in secundi ordinis scholas disciplinae 
causa itant, Romanos quoque «horologia» ad metiendas horas adhi¬ 
buisse comperiant, si torte didicerint prisca Romanorum aetate «pig¬ 
mentariorum» opera suaviores gustatu factos esse cibos; ab «anula¬ 
riis» vero, a «margaritariis», a «gemmariis», ab «aurificibus», a «brat- 
tiariis», ab «inauratoribus» Romanos monilia, torques nec non ar¬ 
millas multa arte caelatas consuevisse emere ad mundum muliebrem 
ditandum, eodem fortasse modo afficiantur ac si quis terras, gentes 
ignotas peragret. Si forte denique comperiant isti discipuli prisca 
Romanorum aetate «fontanis», «fullonibus», «linctoribus», «infecto¬ 
ribus», opus fuisse, qui vestes purgarent, pannos lanasque variis 
coloribus inficerent, valde admirentur tam multos obscuros extitisse 
homines, tam multa verba, quorum nullam antea habuissent noti¬ 
tiam. Neque minus hoc admirentur, etiam tum «catabolenses» adhi¬ 
buisse Romanos ad merces hominesque vehendos, «cisiis» autem, 
«cisiariis» seu «vecturariis» opus fuisse, ut per «amica silentia lu¬ 
nae» gestarentur, oblectationis causa. 

Num quid isti adulescentuli de crepundiis, de ludis, quibus aequa¬ 
les antiquitus se oblectabant, unquam noverunt? Num quid de «dro¬ 
pacibus», de «psilostris», de «periscelidibus», de «strophiis», de «zo¬ 
nis», denique de «stolis»? 

Quampuam cur nobis admirationem moveat quod discipuli vo¬ 
cabula numquam antea audita tam vehementer stupent, cum solum 

optimos probatissimosque scriptores eis ipsi imitandos proponamus, 
utpote qui optima quaeque mente et animo excogitata nobis tradi¬ 
derint? 

Lexica nimirum quibus discipuli utuntur, cum nulla habita ra¬ 
tione condita sini scriptorum, qui alio spectarent quam ut pueros 
istituerent et informarent, omnino vocabula neglegunt, quae ad vi¬ 
tae communia pertinent. 

Haec prorsus causa, cur novae latinitatis studiosi viri decipian¬ 
tur in spe cum ista lexica adeunt, percontandi causa quomodo ea 
latine sint reddenda, quae nullius momenti habeantur in historiis 
enarrandis. 

Nemo est qui neget Aloisium Luciano et Cosmum Mariano, viros 
doctissimos, ut omittam ceteros, multa in Italis ad hanc rem con¬ 
tulisse, ad condenda scilicet lexica, quae cujusvis generis vocabula 
complecterentur; at longa est adhuc via conficienda, ut non solum 
oratoribus poetisque copia dicendi et scribendi suppeditetur, sed 
etiam iis qui, cum rerum naturam aperuerint atque investigaverint, 
physicis e. gr. —ut de his tantum dicamus— latinitatem suffodiunt, 
ut nova inventa significent aliisque communicent. 

Quam ob rem paupertatem obicimus omnibus lexicis, quae ver¬ 
ba a scriptoribus serioris latinitatis usitata haud optimo jure sper¬ 
nunt. 

«Inarticulatum» adjectivum —ut aliquod afferamus exemplum— 
ab Arnobio et a Prisciano usurpatum A. Luciano praeterit, cum cir¬ 
cuitiones verborum aptius accommodatas latinis auribus ad idem 
significandum censeat. Quare minime est admirandum quod ad 
Gellium, ad Senecam confugerit, quorum alter «incondita voce in¬ 
choatum quiddam et confusum» adjectivum illud pluribus verbis 
expresserat, alter circumlocutione «inexplanatae esse linguae». 

Eadem de causa Aloisium Luciano neglexisse atque improbavisse 
putamus «inargentatum» adjectivum, ab «inargentare» verbo tiro- 
niano deductum, quod nemo optimorum scriptorum in numerum no¬ 
bilium recepisset; «incendiarium» adjectivum, praeterea, quod apud 
nos eandem capit significationem ac apud Ammianum et Vegetium 
(v. gr. oleum incendiarium, naphtas incendiarius»). «Incendiarium» 
quoque substantivum, tanquam si ad Ciceronem latinitas sit omnis 
perstringenda, apud eum desideratur; xvqo. enim, quem veteres 
Graeci vocaverunt, «auctorem incendii» factum esse apud eum in¬ 
venimus. 

Concedimus tamen Aloisium Luciano longius progressum esse, 
cum hujusmodi voces serioris latinitatis sumpsisset «ferrumen» 1 2 , 
v. gr. «ferruminatio»”, «ferrumino, — are» 3 . At nostrae aetatis scrip- 


1. Petr. Plin., 36, 27, § 176. 

2. Paul., Dig., 6, 1, 23, § 5. 

3. Plin., 35, 15, 51, § 182. 

loros plurimis nihilominus 
lis, v. gr. «oculario chirurgo 
«obstetriciis»". 


vocibus egent iisque a veteribus usita- 
»', «medico oculario» ’’, «palationibus»”. 


Ex quo colligitur vehementer esse conquerendum quod nemo ad 
Forcellinianum illud nostmm Italico vel cujusvis populi sermone 
interpretandum, operam adluic impenderit; et tamen scriptorum 
magna ingenia sunt quae viribus ad id valeant. 

Attamen e nobis quaerunt quispiam num hujuscemodi lexicon 
possit necessitates omnino explere eorum, qui sermone latino uti 
constituerint ad omnes res nostrae aetatis significandas, eorum, de¬ 
nique, qui novis inventis nomina imponere velint. 

Quare huc summa hujus commentarioli pertinebit, ut una vo- 
biscum disputetur primum utrum liceat necne res novas latine 
interpretari et nova verba ad eas interpretandas facere, deinde quae¬ 
nam sit de re sententia nostrae aetatis scriptorum, qua mente et 
ratione rei consuluerint isti, quid praeterea stili latini prudentes de 
hoc in praesentiarum sentiant, quibus modis, denique, sint voca¬ 
bula cum novanda, tum excudenda. 

Utrum latinac linguae thesaurus sit integer et incorruptus ser¬ 
vandus, utrum poetis scriptoribusque nostrae aetatis sit imitandus, 
an liceat libertate quadam et liberiore licentia uti, si necessitas co¬ 
git, novaque verba fingere, ab ultima antiquitate disputatur. 

Profecto luerunt qui ad incorrupti sermonis custodibus quaere¬ 
rent num aliter ac «horologium» (woo^oyiov) significandum esset 
instrumentum, quod Romam praeda belli allatum erat ducentesimo 
Iere anno a. Ch. n.; num obstinata mente repellendae essent voces, 
quae una cum rebus in urbem invectae essent vel saltem, sumptae, 
naso suspendendae essent adunco. 

Ceterum utrum integer servandus esset necne latius sermo jam 
inde disputatum est cum vigebat ipse ex quotidiano civium usu; 
in utramque partem a viris acerrimo ingenio et judicio praeditis 
disputatum est jam inde ab aetate quae a renascentibus litteris et 
artibus nuncupatur, a Laurentio Valla scilicet, a Paulo Cortesi, a 
Petro Bembo, a Poggio Bracciolini, ab Angelo Politiano, a Pico 
Delia Mirandola, ab Erasmo. 

Quo in loco res steterit apud humanistas qui dicuntur Jacobus 
Devoto, vir doctissimus, paucis comprehendit K : disputationem apud 
eos fuisse utrum veteres optimique scriptores diligenter imitandi 
essent, an potius multum necessitati, multum usui dandum esset. 

Hinc igitur disputatio, quae in altercationem, non sine contume¬ 
liis quodam modo intermixtis, versa et mutata est; Angelus Politiano 


4. lnscr. Grut., 400, 7. 

5. Inscript. ap. Murat., 927, 5. 

Vttr TT 9 

7*. Plin.’ XXXV, 11, 40, 33. 

8. G. Devoto, Storia della lingua latina, Bologna 1944, p. 358. 

enim Paulo Cortese tauri faciem vel leonis jucundiorem ac simiae 
esse opposuit, quamvis haec simillima hominisse praeterea cum 
psittacis et picis eos comparare, qui nihil aliud lacerent, nisi veteres 
scriptores imitarentur 1<> . 

Quae de stilo latino, eadem Iere de novis vocibus disputabant 
isti doctissimi viri. 


* * * 

Non ea mente tamen commentariolum hoc confecimus ut peni¬ 
tus investigaremus quid de hoc argumento veteres scriptores et 
grammatici sentirent, utpote qui, quam qui maxime, jure integri¬ 
tati sermonis latini servandae studerent; neque est nobis in animo 
quomodo legibus propriis linguae latinae verba adventicia et pere¬ 
grina accommodata sint perspicere. 

Minime tamen praetereundum videtur veteres scriptores et gram¬ 
maticos haud semper sibi constantes et consentaneos fuisse; non 
aliter, praeterea, eos dissensisse ac, omnibus temporibus, cujusvis 
linguae prudentes. 

Caesar enim «gravis auctor linguae latinae» 11 , «sermonis praeter 
alios suae aetatis castissimi custos 12 , cum contendat orationem be¬ 
ne latinam illam solum esse, quae, «tamquam scopulum, inauditum 
aque insolens verbum» vitet 13 , peregrinis vocibus parce utitur, iis¬ 
que usu consecratis, necessitate coactus. 

Cicero autem, quamquam, sollicitus de integritate sermonis ser¬ 
vanda, «bonitati» potius latinorum verborum saepius studet, quam 
«splendori Graecorum» 14 , quamquam aequalibus suadet ut sermone 
eo utantur «qui innatus est nobis, ne ut quidam, graeca verba incul¬ 
cantes, jure optimo» rideantur 15 , minime a novis verbis faciendis 
aut a similibus mutuandis abhorret quotiescumque necessitas eum 
cogit res ignotas nominibus significare I6 . 

Ceterum, siquidem «utilitas expressit nomina rerum» 17 , nihil est 
mirandum necessitatem Lucretio suasisse ut ad thesaurum linguae 
graecae confugeret: 

Nec me fallit Grajorum obscura reperta 
difficile inlustrare latinis versibus esse, 
multa novis verbis praesertim cum sit agendum 
propter egestatem linguae et rerum novitatem 1H . 


5. Epist., IX, 16. 

10. Ibid. 

11. Gell., IV, 16, 7. 

12. Id., XIX, 3. 

13. Gell., IV, 16, 7. 

14. Orat., 49, 164. 

15. O//., 1, 3. 

16. Orat., c. 62. 

17. Lucr., V, 1029. 

18. Lucr., I, 136 seqq. 



Utrum liceat necne... 


101 


At cinaedam alia etiam sunt, quorum arbitrio sermones tempore 
immutantur; usum, dicimus, «quem penes est et ius et norma lo¬ 
quendi» 1,! , nova adscivisse atque produxisse 20 ; morem, denique, 
(ut est de vestibus et de habitibus), multa nova vocabula in latinum 
sermonem induxisse. 

Nemo est praeterea ouin consideret priscam latinitatem haud 
alio studio novas voces appetivisse, quam recens res publica terris 
cupide potita est. 

Nihil tamen hic de verbis ab Etruscis, a Celtis, a Gallis, a Ger¬ 
manis a compluribus denique populis mutuatis. De vocibus autem 
e graeco sermone sumptis aliquid dicendum nutamus, quarum aliae 
imitatione sunt expressae, aliae linguae latinae apte accommodatae 
sunt ad aliquid simile significandum, aliae, denique, litteris tantum 
mutatis, integrae in latinum sermonem receptae sunt. 

De his vocibus protinus Romae disputatum est utrum accipien¬ 
dae an repellendae essent, utpote cum sermo graecus gratia maxime 
floreret et in periculum latini sermonis integritatem adduceret. Quo¬ 
rum vocabulorum multa, cum jam inde a prisca latinitate ad re¬ 
rum divinarum vel ad rei publicae rationem definiendam, ad res 
novas nomine appellandas usurpata essent, atque in civitatem re¬ 
cepta essent, caeli solique Romanorum naturae, ut ita dicamus, pla¬ 
ne assuefacta, haud facile in mari magno sermonis aliquis discerne¬ 
ret. Quis enim «ampullam», ex «amporela» voce fictam, ad anum 
aviam «amporam» revocaret 21 , quae caelum graecum antiquitus mu¬ 
taverat? 

«Machina», «mechanicus», «camera» in Urbem invectae sunt post¬ 
quam iter per colonias ionicas fecerant, vel doricas, vel saltem per 
Etruriam. 22 ; «patina» et «sporta» in Latium venerunt simul cum re¬ 
bus quas significabant; «crapula» antiquitus Latini mutuati sunt a 
xoairr ,?.v|; est «persona» linguae technicae —ut ita dicamus— voca¬ 
bulum, artis scenicae proprium. Jam inde a temporibus Plauti, de¬ 
nique, «balineum», «mina», «cista» 23 , «anc(h)ora», «tessera», «ther 
mopolium», «platea», «nummus», «stomachus» per fines Latinorum 
vagabantur. 

Nunc pauca de istis vocibus. «Machina (lup/roi) tam prosperam 
et diuturnam fortunam nacta est, quam nulli verbo sibi fore spe¬ 
rare licuerat. Hac voce proprie usi sunt Vergilius et Vitruvius; alter 
ut machinam illam in muros Trojanorum fabricatam significaret, 
alter ut uno verbo instrumenta omnia apnellaret, quae ad moven¬ 
dum aliquid valerent, ad trahendum, ad levandum, ad proiciendum, 


19. Hor. A. P., 70. - ; 

20. Id., Ep., II, 2, 119. . . 

21. Nikderman, Phonetique historique du Latin, Paris 1945, p. 113. 

22. Devoto, 0 . c., p. 88 seqq. 

23. Id., 0 . c. p. 128. 

turres, v. gr., balistas, vineas, arietes, scorpiones, catapultas 24 . «Ma¬ 
china» translate usus est Plautus ut consilia dolose perfecta signifi¬ 
caret 2, \ Lucretius 2n , Lucanus 27 , Manilius 28 vero usi sunt ut «omne 
caelum totamque cum universo mari terram» 20 complecterentur. 

Cum nos, denique, hoc verbo omnia fere, quae manu et mente 
conficiuntur significemus, nonne semasiologiae peritus inde colligat 
Latinos «machinam» probavisse, utpotc quae aptius ac «instrumen¬ 
tum» omnes expleret necessitates? 

«Cameram» profecto a Graecis mutuaverunt Latini, cum haud 
aptum «fornicem» ducerent ad totum tectum significandum; «for¬ 
nices» enim singulos camerae arcus Latinos appellavisse est auctor 
Forcellinius 30 . 

«Patina» et «sporta», quae una cum rebus in Latium antiquitus 
invectae sunt, adeo graecitatem redolent, ut graeca verba potius 
quam, graecanica sint habenda 31 . 

«Crapula» unum idemque est ac xpaindXq, neque necessitas Latinos 
coegit ut graecanice dicerent, cum «ebrietas» eis praesto esset ad in¬ 
temperantiam saltem bibendi significandam. 

«Anc(h)oram» denique donum acceperunt Latini a nauticis grae- 
cis; «tessera», «thermopolium», «platea», «nummus» 32 in sermonem 
latinum inducta sunt a Siculis, upote qui multo antea barbariam 
deposuissent et ad humanioris vitae cultum pervenissent. 

Si quis denique sescentas perpendat voces, quae in Romanorum 
et Graecorum finibus invectae sunt, alias alia causa inveniat secun¬ 
dam habuisse fortunam, neque semper necessitatem Latinis suasisse 
ut eas tamquam, pro suis haberent. 

Nunc esse pretium operis putamus a Cicerone requirere quid de 
graecanicis vocibus senserit in scriptis, praesertim, quibus artem 
dicendi, ad certam rationis normam redigere constituit Latinisque ea 
tradere quae de re a Graecis didicerat 33 . 

Quibus in conficiendis Cicero, cum vehementer admiraretur tam 


24. Cfr. Vitr., 10, 15 seqq. 

25. Mil, 3. 2, 1. 

26. V. 96: ruet moles et machina mundi. 

27. 1,79: Totaque discors Machina divulsi turbabit foedera mundi. 

28. II, 807: dissociata fluat resoluto machina mundo. 

29. Cic., Fin., 2, 34, 112. 

30. Cfr. Forcellinium, s. v.; Sall., Catii., 58; Cic., Fr„ I., 1. 

31. Minime tamen Varro (L. L. 4, 25 sub fin.) impeditur quominus «pati¬ 
nam* vocem a «patulo» et a «patendo» deducat. 

32. Cfr. J. Cousin, Evolution et structure de la Langue Latine, p. 117. 

33. Jure quidem gloriatus est Cicero se primum Graecorum philosophiam 
latino sermone proprie et accurate pervulgasse. Quatenus autem opus omnino 
ille confecerit, viderit qui haec a Seneca scripta consideraverit: «Quanta ver¬ 
borum nobis paupertas, immo egestas sit, numquam magis quam hodierno 
die intellexi. Mille res inciderunt, cum forte de Platone loqueremur, quae no¬ 
mina desiderarent nec haberent: quaedam vero, qua cum habuissent, fastidio 
nostro perdidissent» (Ep., III, 58, 1). 

numerose, tam admirabili ratione verborum graecorum sonitum et 
colorem inter se consentire atque conspirare ad aliquid praecise et 
proprie significandum, modo voces in sermonem recepit e lingua 
gracca deductas, modo pluribus verbis voces graecas explicavit, tam¬ 
quam si veniam sibi impetraret quod eas usurpavisset, modo voca¬ 
bula ea ratione finxit ut lineamenta Graecorum imitaretur 34 . Voces 
graecas denique graecis litteris expressas Cicero in libros rhetoricos 
induxit, ut eis quodam modo voces latinas fulciret et sustineret, quae 
parum valere viderentur ad aliquid novum significandum 35 . 

Hinc colligere licet Ciceronem, dummodo ne inopia verborum na¬ 
turam et perspicuitatem rhetorices corrumperet atque inficeret, scru¬ 
pulis et: dubitationibus censorum posthabitis, graecari, ut horatiano 
verbo utamur, non dubitavisse. 

At non semper Latini necessitate coacti graece locuti sunt, siqui¬ 
dem in satirarum libros undecim centesimas partes graecanicorum 
verborum recepit Horatius, Propertius duodecim in elegiarum libros, 
quattuordecim Vergilius in Bucolica, quindecim Juvenalis, viginti 
denique centesimas partes Persius in satirarum libros 3<i . Virginti tria 
istiusmodi verba graecanica, praeterea, in poematio c. t. «Copa» se 
invenisse est auctor Julius Marouzeau vir doctissimus. 

Quare est dicendum Camenas peregrina verba exprimere et ad¬ 
venticia, grajis sororibus suaviter suadentibus, libenter didicisse. 

Licet enim Ennius veniam sibi petat quod «aera» et «sophiam» 
usurpaverit; at nihilominus eas usque usurpabit. Licet Cicero «phy¬ 
sicum» pluribus verbis explicet ac declaret, ut nos moneat se «specu¬ 
latorem et venatorem naturae» hoc vocabulo significare voluisse 37 ; 
at numquam putabimus eos id fecisse quod -verba ex graeco sermo¬ 
ne translata fastidirent. 

Aliam proferendam esse rationem putamus qua ad imitationem 
sui graecus sermo Romanos vocaverit ad voces compositas scilicet 


34. «Qualitates» igitur appellavi quas Graeci vocant (Acad., I, 6, 24). 

35. oyrju« hujusmodi verba sunt, quorum alterum ea mente Cicero 
usurpavi: ut «formam» fulciret: «sed in omni re difficillimum est formam qui 
y 'jf,o.z~o graece dicitur exponere optimi», alterum ut «gestum» sustineret: «illam 
autem concinnitatem, quae verborum collocationem illuminat iis luminibus, 
quae Graeci quasi aliquos gestus orationis 3y/j ynzv appellant (Cic., Or., 25, 83). 

36. Devoto, o. c., 225. — Quamquam ne hac quidem aetate defuerunt qui 
graecis graecanicisque verbis pertinaciter adversarentur. Suetonius ( Tib ., 71, 1) 
gravissimus est auctor Tiberium, ut erat priscorum morum fautor, latini ser¬ 
monis integritati summopere studuisse: «Sermone Graeco quamquam alioqui 
promptus et facilis, non tamen usque quaque usus est abstinuitque maxime 
in senatu; adeo quidem ut monopolium nominaturus veniam prius postularet, 
quod sibi verbo peregrino utendum esset, atque etiam cum in quodam decreto 
patrum n/3/.tiua recitaretur, commutandum censui t vocem et pro peregrina 
nostratem requirendam aut, si non reperiretur, vel pluribus et per ambitum 
verborum rem enuntiandam, militem quoque graece testimonium interrogatum 
nisi latine respondere vetuit». 

37. Nat., I, 83. 

fingendas, a quibus natura illi abhorrebant 3S . Nam «republica», 
«agricultura», «aauaeductu», «jurisconsulto» posthabitis nec non 
«satisfacere» et hujusmodi verba, quae, cum ex duobus verbis con¬ 
junctis constent, specie tantummodo composita videntur 3 ”, nemo 
dubitat quin ad imitationem sermonis graeci «nubifer», «claviger», 
sint composita «agricola», «grajugena», «alipes», «centipes», «sep¬ 
temgeminus», «nemorivagus», «refugium» et hujusmodi verba. 

Haec de vocibus e graeco fonte deductis. Multas autem voces 
e nullo alio fonte, quam e latinis verbis derivatas, veteres usurpa¬ 
verunt nuila quidem necessitate coacti, aut ditandi causa thesauri, 
sed ubertate quadam ingenii aliquando permoti, nonnumquam cupi¬ 
dine aliquid exquisitius, vel accuratius, \el inusitate significandi. 

Hae prorsus causae, cur Apuleius, «lemuribus» «larvisque» ne¬ 
glectis, «occursaculum» ab occurrendo 4 " «formidamen» 41 a formi¬ 
dando finxerit, «terriculamentum» 42 autem a terrendo, «emascula¬ 
torem» 43 pro «drauco» 44 , «virginal» denique pro pudendis mulie¬ 
rum. 45 . 

Huic rationi Tertullianus debitum obsequium, non ut novas res 
significaret, sed quo magis ornatam et politam orationem faceret 
novis fingendis verbis. Ea mente enim advocatorem, destructorem, 
aversatricem excudit, ut alter «aspernatori», alter «aedificatori», al¬ 
tera vero «adulatrici, per analogiam, seu per similitudinem, respon¬ 
derent 4fi . 

Quid tandem, de Augustino qui nulla alia causa, quam ut expedi¬ 
tam et perfacile currentem orationem conficeret, muneratorem 
quendam siderum 47 invenit, seminum commotores et emissorem 48 
conlectores praeterea, dictores, emissores, insignitores, pensores, 
sensificatores, trucidatores denique 40 , ut voces novas, quibus notio- 


38. Cousin, o. c., 114, 173. 

39. Cfr. A. Gandiglio, Gramm. lat., 359 seqq. 

40. «Omnia nocturna occursacula», Apol., 64. 

41. Ibid. 

42. Ibid. 

43. Apol., 74. 

44. Hoc verbum graecanicum alii putant, celticum alii. Cfr. Ernoult- 
Meillet, Dict. etymol. de la langue latine, s. v. 

45. Conficta causa hoc verbum finxit Apuleius: «disce enim nomina rerum 
latina, quae propterea nominavi, ut denuo instructus accuses». Apol., 74. 

46. «Deus divitum aspernator, mendicorum advocator», Mare., 4, 15. «In 
reliquiis animae adulatrix, sed crudelitatis aversatrix», Anim., 51; cfr. G. De 
voto, o. c., p. 328. H. Hope vir doctissimus in Tertulliani scriptis se invenisse 
est auctor CMLXXXII nova vocabula. 

47. Conf., 5, 4. 

48. Civ. Dei, 7, 3. 

49. Cfr. G. Devoto, o. c., 328. 

nes abstractas expressit, omittan, nominaque agentis, quae, ex Joan- 
nis Cousin sententiascriptor iste excudit 5 '? 

Hic percontetur aliquis num post priscam, post seriorem dilap¬ 
sam latinitatem, incorrupti sermonis custodes aequoo animo accep¬ 
tam cladem jam passi sint. Minime vero. 

Aetate enim quae a renovatis litteris nuncupatur, latini sermo¬ 
nis studiosi, in primis Franciscus Petrarca, qui, ex Josue Carducci 
sententia, latinitatem in dicionem Ecclesiae dilapsam ad laicorum 
statum —ut ita dicam— reduxerat, cum operam impense ad pur¬ 
gandum sermonem dandam esse existimarent, bipertito manus con¬ 
seruerunt liceretne thesaurum latinum usque ditare. 

Quae de hoc Remigius Sabbadini doctissime disputavit 52 nemo 
est qui ignoret; hoc tamen liceat referre, ex doctissimis humanistis, 
quos vocant, quantum ad nos Italos pertinet, non eos modo nova 
vocabula finxisse, qui putarent latinum sermonem usque vigere et 
in cotidiano usu vitae usurpari posse, sed eos etiam qui, cum istum 
non jam. usitatum sermonem ducerent, certam spem haberent fore 
ut sermo italicus temporibus invalesceret eique faverent. 

Nimirum Franciscus Petrarca nova verba fecit, idemque Poggius 
Bracciolini certificare, dignificare, decadas, frustecida, aliaque ses- 
centa finxit; anaticulam, hirquitulum, titonat, hinnifrenit —ut pau¬ 
ca tantum commemoremus— excudit Pontanus; asciticium, deorna- 
mentum, praeanimosum Laurentius Valla, qui tamen reprehendenda 
ducebat calamarium pro «theca calamaria» ab aliis usurpata, de¬ 
fectum pro «vitio», indulgentiam pro «venia». Quae tamen Beroal- 
dus peperit secretarium, galleriam, girandolam scilicet, omnibus non 
modo reprehendenda, sed potius respuenda visa sunt. 


Nunc autem, disceptemus oportet quid nostra aetate de novis, de 
novandis verbis sentiamus, quid de hoc praesertim, latini scriptores 
sentiant, aui videlicet plurimum in hoc auctoritate valent. 

Quorum defendunt alii incorruptum servandum esse latinum ser¬ 
monem. alii vero locum esse non modo novis verbis, sed etiam novis 
verborum complexionibus. Quod si quis causam quaerat, cur non 
unum et idem sentiant isti, eos inveniat inter se dissentire ingenio¬ 
rum diversitate potius, quam disputandi cupidine, vel controversiae 
invicem inferendae. 

Cum enim eorum alii, carminibus vel scriptis, pertractanda sibi 
_ * 

50. O. s., p. 206. 

51. Certissimam non invenimus causam cur, ex Joannis Cousin auctoritate, 
Augustinum, affirmaremus haec excudisse verba, cum Tertullianum Lactantium, 
Ammianum ea usurpasse satis constet: contradictor, examinator, mlustrator 
salvator. scrutator, mediator, operator, ordinator. 

52. Storia dei Ciceronianesimo, pp. 75 seqq. 

sumant ea quae omnibus temporibus mentes hominum ac sensus 
commoverunt, e nullo alio fonte voces hauriendas esse censent, 
quam e sincera et incorrupta latinitate, neque, quantum ad se per¬ 
tinet, ullam de novis verbis litem sub judice esse. 

Haec quidem sentit Hugo Henricus Paoli vir doctissimus, qui 
cum nullam paene libertatem sibi dandam in fingendis, nullam in 
usurpandis novis verbis existimet, rtaeniolam solum in elegiam «Ad 
Luciam Beatricem» inducit 53 , mortiferam fistulam, mortiferum tu¬ 
bulum in carmen de Plose monte 54 . Adeo prorsus poeta orationi 
bene latinae studet, ut vix, penitus inspicientes, in ejus carminibus 
verba parum usitata deprehendere possimus «martyrium 55 «blandi¬ 
loquentem» 56 «thecam» 57 . Quorum verborum tamen alterum Ter¬ 
tullianus, alterum Laberius, alterum denique Varro et ipse Cicero 
usurpaverant. 

Ceterum verba iam usitata mavult novaque parum accommodata 
existimat cum philologorum, tum poetarum ingenio. Quare electri¬ 
cam vim, quam Joannes B. Pighi vocat ad rem apte et perspicue 
significandam Hugo H. Paoli singulari ornat virtute poetica: 

Et celer it currus, domita vi fulguris actus, 
secti cui montes dant ver opaca viam. 

(Francisci oppidum, 7-8) 

Quamquam et gravissimum istum juris peritum cupido aliquan¬ 
do incedit res Latinis ignotas per jocum, quodam modo, significandi 
et nova fingendi in carminibus, quibus «apophoreta» ornat, e. gr. 
cuspidem scriptoriam, discum grammophonicum, herbam nicotinam, 
hastularum flammiferarum thecam, machinulam igniparentcm, ocu¬ 
laria nigris vitris instructa, potum Arabum. 

Haud aliter de hoc argumento Nellus Martinelli sentit poeta, 
idemque philologiae peritissimus; qui cum res et personas cogita¬ 
tione fictas, in rebus et in locis antiquis usque viventes inducat, 
nullis novis verbis eget. 

Neque tamen omnino repellit ille voces novas atque aspernatur; 
quin immo in ejus carminibus campanam, machinam radiatilem, ra- 
diatilem arcam, ignivomum telum crepitans legimus et hujusmodi 
versus: 

At tum (paene pudet) magicas qui lampadas intus 
lumine mirifice vitaque et vocibus implent, 
ausus sum nitidos globulos versare rotantes 56 . 


53. Riv. «Atene e Roma», 1956, I. 

54. Riv. «Latinitas», 1955 (IV). 

55. Isarci Cantus, Riv. «Atene e Roma», 1956, T. 

56. Ad Alafridum, ibid. 

57. «Plose» mons., Riv. «Latinitas», 1955, IV. 

58. Epicedion, 34-41. 

Quae Hugo Hernicus Paoli, quae Nellus Martinelli, eadem Aldus 
Bartalucci, Josephus Morabito, Joannes B. Pigato, Joannes Ambrosi 
compluresque alii gravissimi optimique scriptores sentiunt. 

* * * 


At plurimi sunt qui aliter causam disceptent et de ea aliter de¬ 
cernant. Qui adeo nostrae aetatis inventis atque excogitatis student, 
eaque latino sermone interpretari, ut cum veteribus scriptoribus ele¬ 
gantia et peritia dicendi certare videantur. 

Quod scriptorum genus in primis illustrant, pro sua quisque ra¬ 
tione, Victorius Genovesi et Aloisius Guercio. 

E magno sermonis latini fonte largos haustus Victorius Genovesi 
bibit, undique camporum latinos flores delibat et carpit, carptosque 
lepore eleganter tinctos proprio et peculiari colore promit ad quae¬ 
vis significanda. En causam cur minime admiremur poetam istum, 
quamvis totus noster, quamvis novis rebus vehementer studeat, nova 
quaeque eaque miranda nostrae aetatis inventa usitatis verbis sem- 
per exprimere. 

Versus ejus enim «scriniolis loquacibus» seu «vocalibus capsulis» 
circumsonant et «strepentibus fabricis»; per undosa aequora «fer¬ 
reae carinae», nullam idoneam tempestatem nactae, navigantes in¬ 
ducuntur «carinaeque cataphractae aere instructae tormentis», «na¬ 
vifragi lembi mantes mersi» seu «furtim nantes fluctu profundo»; 
per aera vero volantes «velivolae cymbae», «nubivagae carinae», 
«aeriae naves». In Victorii Genovesi carminibus «volucrem cymbam» 
conscendunt peregrinantes «mantica manuali operta tela picata» 
onusti; «calamis manantibus sensim atramento» chartas scriptores 
exarant. «Fumifera venena», praeterea, seu «vaporiferae nubes pluen¬ 
tes fumiferam pestem» ora strangulant bellaque atrocissima usque 
efficiunt; «latice ignifero» moventur rhaedae et plaustra, «novacula» 
viri barbam rasitant, «cujus lamella tegitur repandis denticulis, instar 
rastelli, unde abest periculum vulneris inficientis ora»; «plumeis 
floccis» vero mulieres «fucoque rubenti» mira arte venustiorem fa¬ 
ciem efficiunt. 

Haec de poeta. Scriptor autem Aloisius Guercio, omnino liber, 
per priscam, per seriorem latinitatem vagatur; eam, nulla religione 
obstrictus aut perturbatus, compilat, usitata verba ad aliud quid si¬ 
mile significandum detorquet et accommodat, multa nova, denique, 
mira, fingit sapientia. 

Itur ad astra una cum Aloisio Guercio «machinis... ingentium 
displosionum repulsu, actis, celeritate pollentibus, quam horrere qui¬ 
dem licet, non umquam concipere mente, nedum fas sit usitatis men¬ 
suris metiri». Quae autem mira vis, scilicet electrica vis, in machinis 
inducta perficit, oculis intentis spectamus, quae «immanes massas 

ferri inter officinarum stridores versat, pertundit, dissecat in latas 
laminas; pulsu jubet currus navesque volare, imperat ruri torcula¬ 
ribus, tribulis, trapetis, et domi quasi per ludum facit ea quae fa¬ 
mularum sunt; lavat levigatque vestes, cibaria concoquit, patinas 
purgat, pulverem ex omni angulo haurit, denique totam domum 
pendulis lychnuchis ad multam noctem collustrat...» 

Vibrat aliouando ejus oratio «agminibus curruum magno strepi¬ 
tu viam, vorantibus», et machinis quae «ordinem carrorum trahunt 
anhelanti vapore». Salivam interdum movent «crispantes taeniolae 
butyri introrsum convolutae», «secta in figuram mediluniae ova», 
quae omnia in aulis cenatoriis convivae apponuntur, qui «codicem 
paene Justinianeum percallescit exouisitarum curialitatum et urba¬ 
nitatum; «lagana» praeterea «interclusa levibus ex pura sligine 
membranis, et opipare farta extis gallinaceis, trita succidia ovis 
atoue molliculo caseo», portiones carnis vitulinae « ovicatae », pulvera¬ 
to pane crustulatae, crepitantes sub dente. Mediolanensium gloria» 
et sescenta alia, auae invidiam versutissimi cujusque Apicii commo¬ 
veant. 

Suavis aliouando ejus oratio etiam torpens mulcet palatum, cum 
«gutosicutae puellae scalpunt ligula argentata optatum dulciculum 
cum. fragorum et citrorum sucis gelu concretum», vel cum «levi sti¬ 
pula, nectareas potiones sugunt nivatas». 

Gravis tandem requiescit oratio, animus requiescit dum «acta 
aequatis intervallis sursum reorsum, campana maxima promit in¬ 
gens os modo huc, modo illuc, magnum anhelans gravido de pectore 
murmur, et longe repulsans; sacri aeris iactatu fit canorus tacitus 
aer, et voce implet late loca: stat sua gloria insigne antiquae Arcis 
(Montiscasini): Pax». 

* * 

Hic quaerat aliquis num forte istas novas voces, istas circuitio¬ 
nes verborum scriptores majore ubertate ingenii pepererint quam 
ut res cogitationesque praecise significarent, num «floccus plumeus» 
«fumifera venena», «navifragi lembi» et sescenta hujusmodi majo¬ 
ribus sint ficta lepore ac decore, quam ut res nostrae aetatis prae¬ 
cise significarent ac declararent; quaerat propterea aliquis num 
quando latino sermoni prospere succedat ut munere fungatur, quod 
sermones, numquam omnino expleverunt ab Athanasio Kirker ficti, 
a David Sulfrig, a Godefrido Leibnitz viris doctissimis, nec non a 
Martino Schleyer, a Ludovico L. Zamenhof, a Josepho Peano. 

Cum complures optimosque nostrae aetatis scriptores, eosque 
novandae latinitatis studiosos, percontati simus, quid de novandis 
verbis sentirent, quibus modis nova verba essent facienda, has 
eorum sententias habemus. 

Aloisius Guercio, de quo multa supra diximus, ad sescentas res 

numquam prius auditas, ad nova inventa significanda nobis suadet 
ut, inore graecoruni, copulando verba jungamus. Nullus enim est 
sermo, qui magis ad polynomium lingendum valeat, seu verbum 
pluribus vocibus concretum. 

Sin aliter ad latinum sermonem confugiamus oportet, qui num¬ 
quam fere officio deerit aut per ambages respondebit. Respondet 
enim Forcellinius noster «tegulata» aptius quam «tabernaculo», vel 
«tecto», vel «subgrundio», vel «nubilario», denique, posse significari 
«tetto di stazione ferroviaria», quem apud nos Italos, «appentis» 
apud Francogallos, «plattform - roofing» apud Britannos, «Bahn- 
hoishalle» apud Germanos vocant. 

Interdum quaerentibus latinus sermo iisdem verbis respondebit, 
quibus linguis romanicis ipse quondam subvenit. Jure praeterea 
«stloppum» seu «scloppum» usurpabimus potius quam «manuballis¬ 
tam», per onomatopeiam «schioppo», «fucile», quem vocamus Itali, 
significantes, «fusil» quem Francogalli, «fowling piece» quem Bri¬ 
tanni, «die ilinte» quam Germani vocant 

Verba adventicia et peregrina, legibus analogiae scilicet servatis, 
civitate donemus: quare cajaeum sorbilemus, palatum chocolatillis 
mulceamus, ex Hispania «chocolate» voce deductis 60 . 

Denique Aloisius Guercio, summa libertate sumpta verborum 
e tota latinitate «hauriendorum ad nova quaeque significanda, tripli¬ 
cem esse rationem sermonis latini contendit: sermonem demissum, 
ad rem conducentem, qui magno sit usui viris, qui ex omnibus na¬ 
tionibus aliquo conveniant de aliqua re disputandi causa; sermonem 
vero omnino gravem, decorum ad acta sollemnia conficienda, ad lit¬ 
teras e. gr. Encyclicas Pontificis Maximi exarandas; sermonem de¬ 
nique exquisita arte et eleganti ratione confectum. 

Nellus Martinelli, qui magnum in hac re habet usum, res visu 
et tactu manifestas circuitionibus verborum aliquando significari 
posse docet, nonnumquam autem vocabulis voces graecas copulando 
ve), latinas fictis (e. gr. ferrivia, hamaxosticho, archicluce, bicyclula , 
pyroballistula), aliquando vocabulis e graeco fonte deductis, non¬ 
numquam, denique, adventiciis vocibus, dummodo ad linguae latinae 
normam ac rationem eas accommodemus. Haec prorsus ratio admo¬ 
dum apta ad ea significanda, quae cogitatione tantum attingi pos¬ 
sunt quotiescumque libros, commentationes conficere statuerimus 
de subtilioribus quaestionibus, de philosophandi ratione, vel res a 
sensibus sejunctas pertractare. Hujusmodi complures sunt voces 
nostrates idealismus, materialismus, communismus, communistes, 
cet.; quas tamen nihil nos impedit quominus verborum circuitu 


59. Stloppus: «Bruit produit en tirant contre Ia joue un doigt introduit 
dam; la bouche», Erxout-Meillet, o. c., s. v.; cfr. etiam Persium, 5, 13. 

60. Vocabulum Atzechorum chocohlt Hiberi, una cum re, primi omnium 
Europae nationum acceperunt. 

significemus, dummodo propria uniuscujusque cogitationis omnino 
amplectemur. 

Quare determinismum pluribus verbis definire possumus «eorum 
doctrina qui voluntatem non liberam, sed rebus et causis exteriori¬ 
bus subjectam esse docent»; jormalismum autem «exteriorem for¬ 
mam, magis quam res curandi consuetudine». 

Cum istis consentit Euaristus De Anversa, cujus de re hanc sen¬ 
tentiam habemus: latinis, ut ita dicamus, vestibus, quae graves sint 
eademque magnificae atque ornatae, e scriptorum operibus sumptis, 
nostrorum temporum sermo est exornandus; in eis enim quid im¬ 
pedit quominus verborum sesquipedales circuitiones conlocemus? 
At si quando nova verba sint reperienda ad significandas novas res, 
nullus sit locus scrupulis, dummodo sermo perspicuus omnibus eva¬ 
dat. Patrum Ecclesiae, philosophorum scholasticorum, qui vocantur, 
auctoritas valeat sescentorumque scriptorum, qui, latino sermone 
usi de rerum natura omnibus temporibus disputaverunt, de physicis 
disciplinis scilicet, de naturali historia, de arte medendi, ut ceteros 
omittamus. 

Quare «procul videndum exhibere», «procul spectandum emitte¬ 
re» scribat aliquis ut se optimis studiis ornatum et arte dicendi 
instructum probet; stationem autem radiophonicam patiatur undas 
televisoras emittere, cum sine floribus excultae orationis, diligenter 
tamen, rem significare velit. Dixerit forte aliquid non recte statio¬ 
nem usurpari posse, quod non «stant» sonitus; at cum machinae 
stent, quae per aethera sonitus pervulgant, optimo jure stationem 
emissivam, redeptantem seu receptivam corpus omne instrumento¬ 
rum illud nobis nuncupare liceat. 

Nullo modo tandem praeterire silentio possumus quae de re 
Hamletus Tondini vir doctissimus evulgavit" 1 . Qui quidem barba¬ 
riam eis objectat qui verba perperam novant aut, nulla ratione na¬ 
turae et coloris latini sermonis habita, nova fingunt; Patres autem, 
qui vocantur, doctrinae Christianae laudat nec non aetatis mediae 
philosophos, omnes denique, qui post renatas litteras, saeculo XV, 
nova verba, necessitate coacti, excuderunt. 

Nostrum non est sententiam hic referre omnium scriptorum, 
quos de re nuper percontati sumus; licet tamen e responsionibus 
colligere omnibus fere persuasum esse non modo Latinos nomina 
nova jure fecisse, sed nihil obstare quominus et nos faciamus, si¬ 
quidem eo spectamus ut commercium inter nos frequentetur cum 
loquendi, tum audiendi, tum epistularum. Hoc tamen est cavendum, 


61. Ejus scripta cfr. sis q. t. «Num inter doctos universos novum quoddam 
audiendi loquendique commercium coalescere possit»; «Communis doctorum 
sermo latinus esto»; «Facite nobis —aiunt— Latinum facile», in Commentariis 
q. i. «Latinitas», a. 1954 (I, II) et a. 1956 (II) in vulgus editis. 

no cum Cicerone et cum Ciceronianis de floribus, de ornamentis ora¬ 
tionis certemus. 

Quin irarao lucro nobis semper erit apponendum si ubicunque 
gentium, interpretibus remotis, cum quovis viro sermonem de qua¬ 
vis materia serere possimus, si, praeterea, litteras undecumque gen¬ 
tium nobis datas, nullo interprete, nobis legere detur. 

* * * 

Nunc prodeant oportet sententiae eorum qui, cum usu et ratione 
in re, de qua disceptamus, versentur, normas et leges quodam modo 
sibi constituendas censuerunt. 

Quorum in numero est habendus Josephus Maria Mir, qui non 
modo sua experientia usus, sed etiam eorum, qui adjutricem ope¬ 
ram navant in pervulgandis commentaris q. t. «Palaestra latina», 
scriptis praeterea de novanda latinitate evulgatis, de novandis per¬ 
tractat vocibus, de novis excudendis vocabulo u -. 

Auctoritate nimirum innixus doctissimorum virorum Antonii Ci¬ 
ma, Joannis B. Gandino, Fabii Cupaiolo, Antonii Bacci, Aemilii 
Springhetti, Noltenii, Josephus M. Mir naturam et nitorem linguae 
latinae nos consequi posse contendit, dummodo locupletissimum 
quemque scriptorem veteris aetatis imitemur. 

Quantum ad nova fingenda verba pertinet, cadant oportet ista de 
latino et aliquando de graeco fonte. Verbis tamen licet nonnum¬ 
quam uti, «quae in cultissimis gentium linguis vulgo usurpantur». 

Quod autem haud optimo jure fieri posse negat Joannes Coppa 63 ; 
qui quidem vehementer veretur ne istiusmodi ratio novandorum ver¬ 
borum Esperatianum, vel Volapukianum, vel Folenghianum sermo¬ 
nem potius deceat. 

Omittam quae, Idelphonsus Gonzales certa ratione Joanni Coppa 
opponit ° 4 ; J. M. Mir autem prunicipem, cruminisecium contendit 
haud alio jure fingi posse ac antiquitus «auceps» «municeps», «ger¬ 
miniseca», «feniseca» sunt ficta. 

Nemini, praeterea, negabitur voces novas excudere, ad res novas 
significandas, dummodo necessitate cogatur, dummodo eas ad nor¬ 
mas legesque conformet, quas veteres secuti sunt cum in derivan¬ 
dis, tum in componendis, tum in hauriendis e peregrinis sermoni¬ 
bus novis vocabulis, scriptis insuper perlectis Caroli Brugmann, An¬ 
tonii Meillet virorum doctissimorum nec non Alafridi Ernout, Ja- 
cobi Devoto, Victoris Pisani, Josephi Vendryes, Federici Stolz, Fer- 


62. In libello c. t. «Viget latinitas» («Helmantica» 1954, XVIII) scriptor 
iste materiam accurate exponit. 

63. «Latinitas», 1955, 2, p. 148 seqq. 

64. «Helmantica», 1955, n. 21. 

dinandi Sommer, Maximi Niedermann, Abel Juret. Quod qui fecerit 
hybridas, quae vocantur, improbabit; machinjocilem, vapornavem, 
osharmonicam, immo, et hujusmodi verba horrebit. 


In dubium J. M. Mir, verba vocat telegraphare, telephonare, pho- 
tographare a telegraphio, telephonio, photographia profecta; adver¬ 
bia autem probat telegraphice, telephonice, photographice, ex iisdem 


nominibus deducta. 


Voces denique omnino a latinitate abhorrentes flexione latina, 
quodam modo, sunt ornandae; sin aliter locutio est praeponenda, 
quae barbaras eas esse significet. Quare en conacum seu aquam vi¬ 
tae conacensem 65 , cerasinum seu aquam cerasinam ' ;,i (Kirch), lac 
coagulatum (yogourt); at musicam quam vocant jazz, ludum quem 
hokey vocant, dicamus oportet. 

Animum nunc intendamus ad librum inspiciendum de institutio¬ 
ne stili iatini, quo Aemilius Springhetti totam materiam sibi plane 
absolvendam constituit (i7 , doctrina nimirum innixus doctissimorum 
in re virorum, scilicet Heinecii, Antonii Cima, Alafridi Bartoli, Os- 
valdi Berrini, Joannis B. Gandino, Hugonis Henrici Paoli, Julii Ma- 


rouzeau. 

Cum longum sit hic omnia referre quae de singulis scriptor iste 
doctissime disputavit, paucis multa absolvemus. 

Res novas interpretemur oportet per verborum circuitionem, per 
analogiam significationis propriae, per analogiam significationis 
translatae, per verborum novationem. 

Verba novare autem licet quattuor modis, magna tamen adhibi¬ 
ta cura, ut duces veteres scriptores sequamur: per onomatopeiam 
scilicet, qua orationis figura veteres poetas affatim jam usos esse 
summe constat, per derivationem analogicam, per compositionem 
analogicam, per mutuationem, denique, propriam vel impropriam 
ex alia lingua. 

Quibus normis et legibus definitis, singulis rationes novandorum 
verborum juvat exemplis explicare. Haud morosos circuitus verbo¬ 
rum Aemilius Spripghetti fingit: digitorum appulsus vel etiam 
«dactylographicam artem», «.rationem eorum qui ratione nituntur», 
«radiophonicum instrumentum», «administrum a relationibus rerum 
exterarum», «coloniis regendis moderandisque administrum», « agri¬ 
culturae provehendae administrum», «divinitatis infitiatorem», «unius 
materiae assertorem», «dignitatem pontificalem», «munus sacerdo¬ 
tale», «corporatorum opificum rationem». 

Quandoquidem ludos aliquos, quibus nostra aetate oblectamur, 
cum ludis antiquis comparare licet, harpasti vel follis ludus, oblongi 
follis ludus, latrunculorum ludus, per analogiam significationis pro- 


65. Cfr. Aloisium Luciano, o. c., s. v. «sucus ex racemis expressis». 

66. Scii. Kirck. 

67. Institutiones stili Iatini, Pontificia Universitas Gregoriana, Roma 1954. 

priae, voces barbaras jure interpretantur foot-ball, rtigby, giuoco de- 
gli scacchi quem Itali, jen des echees quem Francogalli, to play 
chees quod Britanni, das Shachspiel, quod Germani vocant. 

Cum praeterea veteres vocabula per translationem usurpavissent 
ad aliquid simile significandum, jure Christiani scriptores, ad quae¬ 
dam sua propria interpretanda, absolutionem, remissionem, transtu¬ 
lerunt necnon conversionem, gratiam, peccatum et hujusmodi verba. 

Licet, denique, verba novare per onomatopeiam, eadem scilicet 
ratione qua Pontanus hinnifrenit, dentitonat linxit; per derivationem 
autem analogicam Pontanum secuti, qui naeniolam, frustillum, asse- 
renascit, Politianum vero, qui breviusculum, funditatorem, Longo- 
lium, qui inelegantiam finxerunt. Ex analogia denique cum «rostra¬ 
tis», «frumentariis» navibus, Aemilius ipse Springhetti cisternatas , 
petrolearias quasdam naves edocet appellandas nostrae aetatis. 

Nulla est, praeterea, causa cur operistilium, harpastiludium re¬ 
prehendamus et hujusmodi vocabula, dummodo leges serventur qui¬ 
bus et veteres verba composuerunt, amotis nimirum hybridis hydro- 
volartte, photopingere, teleloqui, telescribere, biconjuge (pro «binis 
uxoribus juncto»), ceterisque hujusmodi verbis. 

Quae ex alia lingua sapienter et pudenter mutuaverimus haud 
omnino spernenda aut improbanda, archaeologia v. gr., pro «antiqui¬ 
tatis scientia». 

Omnia, denique, gravissimus est auctor Aemilius Springhetti vo¬ 
cabula accommodanda esse ad normam ac rationem Latinorum, 
quamquam Quintilianus <is , scrupulis Caesaris omnino posthabitis, 
negavit se umquam Calipsonem pulcherriman Grajorum divam de¬ 
pravaturum esse, ut «Junonem» sibi conciliaret. 

Ceterum melius haec per se ipse explicabit vir doctissimus, qui 
inter nos adest. 


* * 


Videamus nunc oportet quomodo praecepta et leges, de quibus 
supra disputavimus, ad effectum sint ad id temporis deducta. 

Plurimum ad rem Antonius Bacci contulit cum lexico condendo 
vocabulorum, quae difficilius latine redduntur r ' !l , tum epistulis XIV, 
quibus praecepta de sermone latino, de novanda latinitate tradidit. 
Hinc thesaurum latinum impigre et acri ingenio versandum esse 
accepimus penitusque inspiciendum, ne «archivum», «zelum», «apo- 
logiam», «diatriba», «episodium», «methodum», «symmetriam» usur¬ 
pemus, ut pauca tantum graecanica verba proferamus, cum eadem 


68. 1, 5. 

69. Lexico eorum vocabulorum, quae difficilius latine redduntur (Soc. libr. 
Studium, 3* ed., 1955), decem milia et trecenta undetriginta verborum conti¬ 
nentur. 

latine «tabulario» exprimere possimus, «studio», «defensione», «alter¬ 
catione», «disputatione», «a re digressione», «ratio ac via», «partium 
convenientia», «congruentia». 

Quod si tamen nobis latinae voces minime subveniant, si neces¬ 
sitate a peregrinis vocabula commodare cogamur, e graeco fonte 
ista sumamus, qui ex antiquis jam temporibus nobis benignissimum 
ultro se praebuit. 

Neque tandem negat omnino scriptor aliquid usui dandum esse 
—dummodo tamen ne liberior sumatur licentia— cujus opera no¬ 
mina, quae incerto patre nata erant, justa sunt facta. Quare, cum 
ne ecclesiasticis quidem dari posse contendat ut conversionem pro 
«ad Christianam religionem conversione» usurpent, devotionem pro 
«pietate» bonum latinum pro «incorrupta sermonis integritate», clas¬ 
sicos, pro «scriptoribus optimis», capitale pro «pecuniae summa», 
voces probat usu consecratas Eucharistiam, angelorum panem, hy¬ 
postaticam unionem, apostolum, paenitentiam, sacramentum, poeni¬ 
tentiae tribunal, transubstantiationem. 

Qua ratione Antonius Bacci lexicon, quod supra laudavimus, com¬ 
posuerit nunc est dicendum. 

Multa in primis iisdem vocibus inibi expressa sunt, quibus et 
veteres scriptores usi sunt ad ea significanda. 

Placida morte enim, gratissimis oculorum mendaciis eadem ve¬ 
teres scriptores expresserunt ac nos Itali vocibus «eutanasia» et 
«Fata Morgana». «Lucifugum» Vergilius animal appellavit, quod non 
aliter lucem odit ac qui photophobia —ut graece dicamus— afficia¬ 
tur. Quae, praeterea, «sapo», «septem discrimina vocum» «ustrinum» 
vocabula antiquitus significaverunt, plane eadem exstant temporibus 
nostris. 


Multa vero per analogiam significationis propriae Antonius Bacci 
interpretatus est, «anabathro» e Juvenale 70 , «pegmate scansorio» 
e Vitruvio 71 sumptis, ut machinam scansoriam significaret ad aliquid 
sublevandum vel deponendum aptam. 

Eadem ratione ramentis sulphuratisflammiferis ramentis nos 
docet ille ignem facere, vel cereolis sulphuratis, vel cereolis flammi¬ 
feris, ex analogia cum «ramentis sulp«hure illitis», quibus et veteres 
ignem accendebant. 

Graecanica vocabula fingit aliquando Antonius Bacci, aliquando 
voces ad rationem latinorum accommodat, quae scriptoribus praesto 
sint liberalium artium et doctrinarum, v. gr. cardiographiam, car- 
diographium, prophylaxim, hypnobasiam, homeopatiam, photochi- 


70. Cat., 14, 45 seqq. 

71. Cfr. Vitr., X, 1. 

72. Cfr. Mart., X, 3, 3; Plin., XXXVI, 19, 30 seqq. 

miam, phonotypiam, americanismum, socialismtim, idealistntim, ma- 
terialismttm 1:i . 


Ros novas elegantibus et politis verborum circuitionibus scriptor 
iste interpretatur, quas litteratissimis viris ad orationes exornandas, 
ad carmina condenda, ad inscriptiones exarandas exhibet. 

Quare feminismttm, realismum, socialismum, quos vocant, his 
verbis explicat ornandae causa orationis «aequandus mulierum homi¬ 
numque status», «nuda rerum imitatio», «publicorum bonorum pu¬ 
blicatio in usum omnium». Eadem quidem ratione usus marconi- 
gramma, radar, goniometrum quae dicuntur, his verborum circuitio¬ 
nibus significat: «nuntium per aetherias undas missum», «instru¬ 
mentum radioelectricum praemonens», «instrumentum metiendis an- 
guiis». 


* 


Haec hactenus. Nunc de consilio est agendum quod Institutum 
Romanis Studiis provehendis abhinc multos annos iniit, favendi cau¬ 
sa novae latinitati. Non est hic sermo de scriptis latine exaratis vel 
in epitomen coactis, quae commentariis evulgata sunt, quibus index 
«Per lo studio e 1’uso dei latino»; omittimus studium et operam eo 
spectantia ut acta latine redderentur conventuum ex omnibus na¬ 
tionibus de quavis re pertractanda; cetera omnia omittimus quae, 
priusquam immanis belli aestus genus humanum commovit et fun¬ 
ditus paene perturbavit, apparata et perfecta sunt; silentio denique 
praeterimus Certamen Capitolinum, cujus nuntium Quintus Tosatti, 
instituti praeses, universis hujus sermonis studiosis, qui prosa ora¬ 
tione valent, jam VII nuper pervulgavit; haec omnia omittimus ut 
attentos vos teneamus ad consilium, quod ad summam totius rei 
pertinet, 

Consilium dicimus de condendis lexicis a Carolo Galassi Paluzzi, 
qui tum Instituto praeerat, ea mente initum ne cujusvis nationis 
docti viri vocabula desiderarent, quibus quamlibet disciplinam, cu¬ 
jusvis generis cognitiones inter se communicarent. 

Quare de sonorum ratione ac legibus sive de acustica disciplina, 
de psychologia lexica condita sunt, de doctrina, quae ad rem num¬ 
mariam pertinet, de philosophia, de electrologia, de siderali scientia, 
de compendiaria arithmetica, de algebrica disciplina, de terrae mo¬ 
tibus disciplina sive de sismologia, de igniferis eruptionibus, de ter¬ 
rae metiendae doctrina sive de geodesia, de aeris statu ac vocibus 
doctrina sive de metereologia, de aerologia, de physica disciplina, de 
terrarum orbis descriptione sive de geographia, de aliis hujusmodi 
disciplinis omnino numero triginta. 


73. Est, ex Antonii Bacci sententia, locus etiam hybridis, v. g. marconi- 
grammati, radioesthesiae, televisioni. 

Quorum lexicorum octo tantum, ad id temporis, in latinum sunt 
conversa. 

Nunc denique rationem vobis explicemus oportet, qua unum ex 
istis glossariis conditum est, quod quidem exemplum ad imitandum 
proponimus, utpote cum summa rei peritia illud confectum pute¬ 
mus, nec non via ac ratione perfectum. Glossarium dicimus a p. Ar- 
cangelo Galli o. f. m. conditum, a Joanne Baptista Pighi in latinum 
conversum. 

Vir ,hic doctissimus res novas notionesque nostrae aetatis pro¬ 
prias significat 

I. verbis a bonis latinitatis auctoribus ad eadem significanda 
usitatis; 

II. verbis ad aliquid simile exprimendum antiquitus usitatis, 
quod tamen haud longe differret a rebus nostra aetate inventis; 

III. verbis, quibus veteres ad aliquid dissimile exprimendum usi 
sunt; 

IV. vocabulis quae, quamquam e latino fonte deducta, frustra 
tamen in lexico, cui index «Thesaurus linguae latinae», aliquis quae¬ 
rat, cum, ad summum, a scriptoribus mediae aetatis, quae dicitur, 
sint usurpata; 

V. novis verbis ex analogia cum aliis verbis fictis aut e lingua, 
qua recentiores Graeci utuntur, sumptis 74 . 

★ * * 


Quantum potuimus ad hoc amplissimum virorum concilium ea 
diligenter rettulimus quae cum scriptores nostrae aetatis, tum qui 
omnes novae latinitati favent de re sentiunt. 

Minime vero nos fallit plura de hoc dici eaque scitius graviusque 
pertractari potuisse. 

Attamen in aliqua spe sumus Horatii verbis satis omnibus respon- 


74. E lemmatibus quae sibi J. B. Pighi sumpsit duo tantum valeant ad 
rationem explicandam qua glossarium istud ille condididit. 

Diapason, quod explanat ipse scriptor «instrumentum esse puo certa* praesti- 
tutaque nota emittitur in exemplum concinentium instrumentorum» * diapason 
latine nuncupatur. Stellula tamen hoc notatur verbum, ut moneamur illud alia 
significatione antiquitus usurpatum esse ac nostra aetate. Nam diapason Pli¬ 
nius et Vitruvius usurpaverunt auctoritate scilicet Platonis innisi r.a^mv 
xof>o(hv avticpovla ad graduum sonorum excursum significandum. 

«Esperienza», quam dicimus nos Itali, optimo jure «usu rerum», «usu vitae», 
«re ipsa», vel tandem «prudentia» latine redditur. Cum autem hoc verbo eadem 
etiam significemus ac Germani et Francogalli «Erfahrung» et «experiment» 
significant, illud J. B. Pighi «experientia», «experimento» significavit, quibus 
Cicero quoque, Varro, Ovidius, Vellejus Paterculus usi sunt, * empiria ta¬ 
men, * docime , * piramate insuper adjectis. 

Stellulis autem, quibus haec verba notavit, nos scriptor docet se a Thucydi¬ 
de alterum eorum (iiijreiuta) deduxisse et a Platone, alterum (fto^Vn) a Dios- 
coride; tertium denique jio;) a Testamento vetere profectum 

esse. 

sum esse «signatum praesente nota procudere nomen» 75 licuisse 
semperque fore ut liceat; posse, praeterea, etiam hodie «nova ficta¬ 
que nuper verba» habere fidem 7r> . Satis iis nos Lucretii verbis 
respondisse speramus utilitatem «expressisse nomina rerum» 77 , Ci¬ 
ceronem vero necessitate interdum coactum esse «aut novum facere 
verbum aut a simili mutuari» 7S . Perspicuum tandem exemplum ad 
imitandum speramus nos veteres scriptores proposuisse, qui aliis 
etiam, de causis ac supra memoravimus nova nomina produxerunt. 

Rem jam illuc pervenisse putamus ut quibus legibus sint novan¬ 
da et fingenda verba, quibus e similibus mutuanda, quibus ex aliis 
sermonibus denique sint sumenda statuamus; tempus jam venit ut 
disputando (licet sint istae disputationes plenae concertationum) 
omnium omnium consensu consilium una ineamus, quo sperare li¬ 
ceat fore ut commune commercium audiendi loquendi tandem coa¬ 
lescat. 

Quare, scriptorum et poetarum cum veteris, tum nostrae aetatis 
versatis, haec haud temere cogitata ad hoc amplissimum concilium 
referre audemus: 

I. quandoquidem latinitas perraro negat se quaerentibus adfutu- 
ram esse, dummodo impigre, dummodo sapienter thesaurum inspi- 
ciant, omne studium conlocandum esse in novis rebus significandis 
—quantum fieri potest— verbis jam usitatis; 

II. necessitate tantum adductis nobis nova verba excudenda esse, 
eaque de latino, vel saltem de graeco sermone haurienda, dummodo 
cum in derivandis, tum in sumendis leges servemus, quas veteres 
secuti sunt, analogiae praesertim; 

III. polynomium seu verbum saepius graecis, rarius latinis voci¬ 
bus concretum, maxime aptum habendum esse ad nova inventa in¬ 
terpretanda, dummodo leges observentur quas veteres in componen¬ 
dis verbis sunt secuti. Parcius tamen hybridas, quae dicuntur, adhi¬ 
bendas esse voces; 

IV. verba per onomatopeiam interdum novanda esse, qua quidem 
cum veteres, tum cujusvis aetatis scriptores locupletiores sermones 
fecerunt; 

V. e veteribus multa per analogiam significationis propriae vel 
translatae detorqui posse ad novas res significandas; 

VI. multum verba ad rem posse conferre quibus subvenit olim 
latinus romanicis sermonibus qui vocantur; 

VII. in commentationes, quibus scientiae pervestigationes sint 
pervulgandae praesertim de mathematica disciplina, verba induci 
posse a scriptoribus usitata vel post saeculum undecimum 'p. Ch- h. 


75. A. P., 59. 

76. A. P., 52, 3. 

77. V, 1029. 

78. Orat., c. 62. 

(quod quidem diligentissime commendatum voluisse Institutum Ro¬ 
manis Studiis provehendis ex actis V Conventus Romae habiti 
accepimus); 

VITI, ne sesquipedales circuitiones verborum impedimento sint, 
quominus res novae perspicue significentur, in libros, in commen¬ 
tationes condendas, quibus sint doctrinae indagationes pervulgandae, 
verba recipi posse, quae in sermones recentiores usque inducantur, 
in -ismum, in -istam cadentia; 

IX. verba adventicia et peregrina civitate donanda esse, dummodo 
ea ad linguae latinae normam ac rationem accommodentur legesque 
serventur, quas secuti sunt veteres in recipiendis peregrinis verbis; 

X. omnia verba, e quovis fonte deducta, flexione latina ornanda 
esse. Quod si tamen longius a latinitate abhorreant quam ut latina 
induantur veste, aliquam iis locutionem esse praeponendam, qua 
pateat omnibus nullo modo istiusmodi verba in latinitatem recipi 
potuisse. 


* * * 

Hic quaerat castitatis sermonis incorruptissimus quisque custos, 
quonam modo fieri possit ut tot judicia studiosorum virorum in 
unum conveniant atque conspirent, quonam modo id vitemus, ne li¬ 
beriorem. quisque licentiam sibi sumat in novis fingendis. 

Quare hanc rogationem —qua par est observantia— ad hunc 
doctissimum populum ferre audemus; ut Antonii Bacci lexicon adeo 
concrescat ut opus perfectissimum evadat, quod a studiosis hujus 
sermonis adhuc desideratur, eique tamen quam plurimae admiscean¬ 
tur vocabula etiam e seriore latinitate sumpta, prudentia semper 
adhibitia, quae bonum decet philologum. Ad quod lexicon conden¬ 
dum maximo usui fore putamus peritiam nec non viam ac ratio¬ 
nem qua Joannes Baptista Pighi glossarium de psychologiae expe- 
rimentalis disciplina quae dicitur, consilio et auctoritate Instituti 
Romanis Studiis provehendis, condidit 79 . 

Tandem, ne quaestionem infinitam usque consectemur, hoc sal¬ 
tem definite statuendum putamus, ut praestantissimorum ingenio¬ 
rum opera collegium aliquod constituatur, cujus auctoritas pluri¬ 
mum valeat cum in praeceptis ac legibus constituendis, quibus sint 
novanda, quibus fingenda nova verba, tum in judicando quae sint 
admiscenda sermoni verba a novatoribus ficta, quae vero respuenda. 


Professor Guerinus Pacitti scripsit. 


79. Hanc condendi lexici rationem explicavit scriptor locupletissimus in 
Commentariis, quibus «Aevum» index, a. 1939, l a editis. 



ULTIMA PETRI AGAPE 


“Salutate eos qui sunt cx Narctesi domo, 
qui sunt in Domino". (Paul. Ad Rom. XVI, 11). 


Qui motus animi abducto tibi. Petre, tuere 
in vincla arreptus fratres cum multa dolentes 
liquisti atque gregem fidum, qui te .duce laetus 
ante sibi ignotis nova pabula carpserat herbis? 

Dum furor insani desaevit et ira Neronis. 

Narcissi invitum cum fratribus accipit una 
tuta domus te, qui jam mortis obire periclum 
cum grege commisso tibi mavis. Sed procul omnes 
impendens properant a te depellere letum. 

Ampla quidem et spatiosa domus, quae surgit in imo 
collis Aventini clivo, circumdatur atra 
ilice, quae resonat nidis a mane canoris. 

Pars ast inferior Tiberis praelambitur undis, 
quas secat et velis concordi et remige linter. 

Namque sibi vitae Narcissus commoda quaerit 
navigiis. Romam cerealia munera vectans, 
ingenti nuae post cumulo vasta horrea servant. 

Pensilis inde suo frumenti tempore tollit 
saccos tolleno tradit nlaustrisque ferendos. 

Totum paene diem Narcissi tecta frequentant 
cum senis mercatores, quibus unica cura est 
ferre domum pan r o quae magno denique vendant. 
Pulverulenta rotis plaustrorum semita numouam 
cessat, nec deserta silet, quae ducit ad urbem. 

Ouare perfugium instantis tibi, Petre, oericli 
Narcissi duxere domum profundere vitam 
sponte sua nati qui sunt pro patre parati. 

Quis tanta in turba, rerum varioque tumultu 

% 

mentem oculosque seni poterat convertere, canus 
cui caput obstipum decorat rarusque capillus, 
atque genis macies rugas infindit, et artus 
vestis trita, pedes vilis cui calceus ambit? 

At nunc ves|>er adest. Roseas sol occidit inter 
nubes, quae collis cingunt sacra culmina Jani, 
in terra magis atque magis densantur et umbrae. 
Deversoriolum nota sibi in arbore quaerit 
nunc avis et natis, hominum sensimque tumultus 
desinit, et vicus sera jam pace quiescit. 

Nocte ibi Narcissi domus adveniente labore 
tota vacat, gratis dapibus recreantur et omnes. 
Myrrhina quas uxor jam lucium operata paravit. 

Ast epulis pueri satiati ludicra laeti 

certatim inter se exercent, quoad oscitat unus, 

alter conivet, gratum petit inde cubile 

quisque suum. At matris placide sopitus in ulnis 

Hermullus rivo recreatus lactis opimo 

dormit, et in somnis quoque matrem quaerit amatam. 

quem niveis roseum deponit Myrrhina cunis. 

Interea noctis sensim gliscentibus umbris, 
alba nitet stellas inter modo lunula caelo, 
ecce domum adveniunt ditis raro agmine fratres 
Narcissi, accipiant a Petro ut verba, salutis, 
atque simul frangant divino munere Panem. 

Excipit hos omnes Petrus fausta ore precatus, 
sedulus ac percontatur num in vincula fratres 
sint alii arrepti, forti qui pectore passi 
supplicium sint extremum. Nam saeva Neronis 
nondum in Christicolas diri deferbuit ira, 
inque dies poenas majores invenit atrox. 

Omnia quae Petri crudeli vulnere pectus 
transfodiunt, lacrimasque effundens ingemit atque 
ad caelum palmis passis: “Mihi protinus —inquit— 
obveniat Christum fasso decedere vita!”. 

Interiore domo sistunt, ubi fratribus aula 
tuta piis patet, infestis oculisque remota. 

Tunc e corde trahens Petrus «suspiria, quanta 
sit Christus memorat passus, qui e stipite pendens 
pro genere humano veniam est a Patre precatus. 
Cujus a.d exemplum, vestigia sancta secutis 
lucrum censendum crudeli occumbere morti, 
perpetua est quibus in caelo post vita parata. 


Deinde «sacrae trepido «succedunt pectore mensae 
divinoque abeunt fracto post Pane refecti. 

Fit tunc alta quies genibus terraque volutis 
palmis quisque suum supplex caput alxlil et orat. 
Spumosa Tiberis ripis prope murmurat unda, 
atque domus tenui strepitu fundamina lambit. 

Nautarum procul interdum modo tollitur auris 
cantus nocturnis et vasta silentia rumpit. 

Cum subito auditur procul advenientis in aulam 
praeproperusque gradus, patet et cito janua. Clemens 
ingreditur. Petri genibusque advolvitur, atque: 

“Petre, precor. — clamat — velox hinc aufuge, quaeso’*. 
Consurgunt omnes trepidi, densaque corona 
circumdant puerum, impexus cui fronte capillus, 
atque genae tenui tenerae sudore madescunt, 
irriguoque nitent fulgentia lumina fletu. 

Quid sibi verba velint pueri omnes scire laborant, 
quisque sua percontatur pro parte sed ille 
nunc etiam ingenti quassus formidine pectus, 
verba nequit proferre, oculis sed respicit udis, 
nui puerum mox tollit humo in sua brachia. Petrum. 
Tunc pectus dulci tactus solamine Clemens 
et dictis paulum recreatus: “Quid nrius —inquit— 
nunc vobis memorem? Namque ad tua limina velox 
jam venturus eram nuper. Narcisse, malignus 
occurrit ludi socius cum Sextius idemque 
infestus mihi quod sector vestigia Christi. 

Qui ridens mihi: “Quo Petrus se proripit —inquit— 
iste tuus? Frustra se abdit vagus usque latebris. 
Perfugiumque Cilix jam servus prodidit. Ipsa 
nocte favente Petrum custos in vincula ducet**. 

Tunc subito exarsit fremitu Narcissus in iram: 

“Quo. fugitive Cilix, hinc te nunc proditor, abdis? 
Nequiquam mea vincla fuga depellere pergis. 

Persequar, atque citus capto tibi pessima inuram”. 

Haec ait atque oculi minitanti ardore coruscant. 
Quem miti lenit confestim lumine Petrus: 

“Nil diri, Narcisse, tuum crudeliter umquam 
concipiat pectus. Nos omnes detinet error. 

Qui possum erranti veniam ipse negare petenti 
Christum qui quondam pavido ter corde negavi? 

Christi igitur, Narcisse, Cilix quoque pace fruatur”. 

Ast alii circum Oertatim vocibus instant 

supplicibus, praestans inter quos flore juventae 
Cletus adhuc, laterique Petro qui seniner adhaeret, 
promptus opem praebet, docilis praecepta magistri 
perficit extemplo: “Per te nos vivimus —inquit. 

Quid sine te. noster oastor qui diceris almus, 
pveniet? Sine te quid demum f>el^sin fiet?". 

Subsequitur Marcus. Petri qui dicta docentis 
colligit, ac ceris mandat quocumque ferenda: 

“Sancte parens, hic usque mane, ne desere nato c ”. 

Pacata quos, Petre, mones tum voce fideles 
extrema ut tua verba velint servare: “Triumphans 
permanet inter nos semper per saecula Christus, 
atque vices deinceps in terra qui perit ejus. 

A.d finem jam perduxi quod tradidit ir>se 
Christus opus. Vobis nunc servus inutilis adsum. 

Est qui vos ducet posthac ad pabula pastor. 

Tu, Line, pasce gregem, fratrum est haec sancta voluntas”. 

Obstupuit Linus ut percussus fulgure pectus 
tantum onus ac supplex tamquam impar ferre recusat. 
Qui senior, Petri fidus prudensque minister, 
clarus jam meritis, parcam sibi ducere vitam 
instituit, dum largus opis modo fratribus exstet. 

“Ast —inquit Petrus— qui me formidine lapsum 
erexit quondam, blando tibi corde petenti 
auxilium praebebit, oves ut ducere possis 
aeternis carpent ubi pascua rorida rixis. 

Ut mundus transit velox ejusque figura! 

Maran atha! Venit en Dominus, nunc obvius illi 
quisque sua accensa pergat cum lampade prudens, 
ac caveat somnus ne lassos occupet artus, 
nocte dieque vigil precibus sed sedulus instet!”. 

In vasta cum vox querula exauditur in aula. 
Narcissique infans incedit Xystulus, annis 
et tener, infracta et dubio in sermone loquela, 
candidula indutus tunica talis tenus artus, 
exigua ac pedibus nudis vestigia figit. 

In cirros resoluta coma est e vertice flavos • 
atque genae roseo molles ardore renident. 

Ille viam munit recta queribundus et omnes 
infanti fratres decedunt, sedulus aula 

dulcem in conferta matrem qui quaerere pergit. 

Filiolo blanda Narcissus voce minatur 
leniter et digito, properus sed brachia matris 
ille petit carae, collumque amplexus inhaeret. 

Tunc circumspiciens omnes intentus ocellis, 
omnibus a.dridet, matrisque beatus in ulnis 
ore favet roseo. Ut Petrum conspexit in aula, 
nil muttit. Dulci crispatur buccula risu. 

Qui tenero infantis capiti blanditur et ori, 
atque in fronte crucem sacrato pollice signat. 

Ast ille in molli tepefactus pectore sensim 
oscitat et nictat, dein vix vigil obdormiscit. 

Tnterea Petrus trepidis haec fratribus addit: 

‘<Ut fur adveniet nobis necopinus in atra 
nocte dies Domini. Non frustra saeva dolemus 
nos, manet excelsi demum quos gloria caeli. 

ITaud secus ac purum flammis ardentibus aurum 
saepe probatur, et urenti mox igne liquescit, 
sic et nostra fides, mrdto pretiosior auro, 
luctibus interdum damnisque probetur oportet”. 

Nondum desierat sacras effundere voces 
atoue gregem Petrus noslremum sancta docere 
cum pulsare fores rigidas et stridere vectes 
extemplo auditur, trux atque amximt in aula 
centurio, quicum nonnullus mile'' in armis. 

Tlle fero vultu clamosa et voce minatus- 

“Ouis —'rogat— est Petrus?’* simul ac ci r eumsn?cit omnes. 

Tum paucis Petrus progressus passibus adstat 

atque: “Ego r urr” tranquillus ait «e ac mritinus offert. 

Ouem miles nil obnixum citus arrinit arctis 

extentasoue manus vinclis dare sedulus instat. 

At Petrus sibi submissa urope voce 'ocutus: 

“Nunc impleta haud invito mihi denique, Christe, 
verba fuere tua. Extendi custodibus ipse 
ecce manus ultro, vi nunc ego ducor inermis 
quo non forte velim; tibi sit sed gloria semper”. 

Tnterea questu resonat fletuque, revinctum 
omnibus, heu, misere Petrum deflentibus, aula. 

Ast infans matris placide sopitus in ulnis 
lumina tunc reserat, gemitus conterritus edit 
inscius, ac lacrimis recidentibus irrigat ora. 



124 


T . Ciresola 


Cui vix corde premens ingentem Myrrhina curam: 
“Xyste —inquit— dic, care, vale nunc, pupule, Petro, 
quem fors in terris haud deinde videbimus urnquam". 
Uvidulis infans tractim cui stillat ocellis 
lacrimula atque ut gemma nitet, conatur inepte 
vix muttire aliquid. Frustra, sed risu abeuntem 
suavi prosequitur, manibus motisque salutat. 

Filiolum ille brevi cunctatus respicit, atque 
leniter adridet miti procul ore puello, 
ac manibus vinctis petrus dedit omina Xysto. 


Prof. Theodorus Ciresola 

Viale Brianza, N. 22 

MEDIOLANI (20127 Milano) in Italia 



HORIS SUBSICIVIS 


SCIENTIARUM NATURALIUM SUMMI PONDERIS MOMENTUM 


Mense Decembri anno 1938 piscis mirus ex oceani Indici altitu¬ 
dine octoginta m. captus totius orbis admirationem excitavit. Quo¬ 
modo piscis id facere potuerit, ex me quaeris? Qualis erat? Longitu¬ 
dinis 0.78 m., ponderis 55 kg., nominis Caeloacantide. «Nonne pisces, 
quod ad formam et structuram spectat, omnes sibi similes? Con¬ 
cedo plane, sed hic reliquos superat. Olim ante annos 350.000.000 
aetate Silurensi —de Silur formatio terrestris ut Cambrium, Devon, 
Jura Kreide...— piscis hic vivebat, sed ut plurima animanium gene¬ 
ra periisse putabatur, exstant solumm quaedam «fossilia» (Fos- 
silien)». 

«Sed quid peculiare in hoc pisce?» 

«Sane admirabile quid. Nam pinnas in formam pedum sive ma¬ 
nuum mutavit». 

«Concedo libenter, sed cur id tanti facis?». 

«Ideo quod ex hoc pisce lente homo sapiens se evolvit. Forte 
tibi delirare videor, amice, sed factum negare minime potes». 

«Explanes velim». 

«Natura plurima aenigmata nobis proponere solet. Piscis Cae- 
loacanthide primus oceanum reliquit et terram «algis solis» cooper¬ 
tam, —nulla tunc plantarum genera fuerant—, petivit. Cur id fece¬ 
rit, nos latet et latebit. Horum piscium genus maxime longaevus et 
vivax fuerat; quod nisi fuisset, nullo modo per tanta et periculosa 
temporum spatia idem prorsus permanere potuisset. Postquam igi¬ 
tur in terram natavit, sese ad condiciones terrestres omnino diver¬ 
sas sensim adaptavit et per plurimas animalium species in «homi¬ 
nem sapientem» formam mutavit. Post captum primum aliis in ocea¬ 
ni locis nonnulli ejusdem speciei capti sunt. Ideo hic Caelocanthide 
totius mundi suscitavit admirationem. Inventus enim est «proavus» 
totius generis humani. Sed oportebat innumerorum temporum aeta¬ 
tem transiisse et innumerabiles species factas, donec tandem ali¬ 
quando proavus vere exstaret: equus noster! 

Ecce brevem historiam: Eohippus, altitudinis 25 cm.; inde Me- 
sohippus 60 cm. in Nebraska et Austrodakotha vivebat; Parahippus 
in Texas, tandem Merchyhippus, nostri fere similis. Typus Ameri- 

cancnsis periit. Hispani typum hodiernum importaverunt. Ideo In- 
diani equites Hispanos summopere horrebant, quia equites et equos 
unum solum, esse arbitrabantur. Omnes illae equi species aetate 
Oligo-zaen ante 75.000.000 annos vixerunt. 


DE SCIENTIA ATOMINUCLEAR1 


Creatoris mandatum: «Subdite vobis terram» homines aliter aliis 
temporibus exsequi studuerunt. Saeculum duodevigesimum haud 
inepte «aetas physicae mechanicae» vocatur; donavit enim nobis pri¬ 
mas maqhinas vapore motas. Saeculum vero posterum «aetas elec- 
tridis» jure vocatur, unde technicarum artium progressus vere 
triumphalis. Saeculum nostrum dimidium «aetas virium nuclea¬ 
rium» dicitur, quibus quantum debeamus et debituri simus, nondum 
constat. 


Quomodo autem scientia haec sese paulatim evolvit? Atque pri¬ 
mum compertum est atomum non esse individuam, ut philosophi 
Graeci putabant, sed e nucleo et electronibus compositam, quae 
certis circa nucleum legibus rotarent. Quae cognitio summi erat mo¬ 
menti. Inde enim effectum est, ut structuram et compositionem om¬ 
nium, e quibus constat universum, recte intellegeremus: qualitates 
enim metallorum, corporum durorum, gazorum, liquorum et phae¬ 
nomenorum electricorum, nemque lucis, colorum et processuum chi- 
micorum. Praeterea cognita est vis illa, qua electrona cum nucleo 
arctissime coarctarentur. Est enim vis electrica eaque attrahens. 


Quibus compertis in ipsam nuclei naturam inquisitum est. Nego¬ 
tium perdifficile. Nam quo minor et exilior est res, quae indagatur, 
eo majores requiruntur vires, quibus in nucleum penetrare pos¬ 
simus. Hujusmodi vires in elementis radiis agentibus quidem 
insunt, sed iis uti difficillimum. Tum demum illae vires effici potue¬ 
re, cum primas machinas aptas ab anno 1930 construi contigerat. 
Quo facto compertum est nucleum non esse individuum, ut ante 
putabatur, sed ex «protono et neutronibus» constare. Protonum 
significat «primum», «neutronum» vero «carens vi electrica». Nu¬ 
merus neutronum varius est pro elementorum natura. Hydrogenium 
habet unum, Uranium vero grave —secundum elementorum ordi¬ 
nem 238— centum quadraginta sex. Porro subinde ea vis est detecta, 
qua protonum et neutrona paene inseparabiliter comprimantur. 


Dicitur «vis nuclearis» et est prorsus dissimilis viribus electro- 


magneticis. Hinc viri vere docti intellexere vires nucleares esse fon- 

rent atque quo pacto elementa chimica caloribus immanibus olim 
orta sint. Hic memento quaeso ruinas, quas vel unus pyrobolus 
atomicus in urbe Hiroschima fecerit. Atomorum fissio fons vis 
nuclearis est uberrimus. Sunt elementa radiis agentia, quae natura 
radios emittant; est quoque vis radians artificialis, ex memorata 
evolutione consecuta, quae artem medicam aliasque scientias natu¬ 
rales a biologica ad melallurgicam magnopere promovit. 

Restat denique ut quaeramus quid tandem aliquando protona et 
neutrona sint. Dicunt viri doctissimi esse extremam naturae totius 
structuram, phaenomenon prorsus novum, unde expansionem uni¬ 
versi, legem gravitatis et ipsius naturae originem explicare possimus. 
Quo altius in naturam inquiritur, eo majora phaenomena vix sol¬ 
venda inveniuntur. Attendas velim hoc: Vertente nostro saeculo om¬ 
nes, qui docti esse volebant, Deum esse omnes negare solebant. Sed 
quicumque hodie Deum non esse dixerit scripseritve, jam non inter 
viros vere doctos numerari solet. Nam viri experti in dies magis a 
«divino mirabilique numine» moventur. Deus igitur victor e pugna 
acerrima decessit. «Deus vere absconditus». 


DE UNIVERSI ORTU 


Universum esse factum necesse est, quia materia non aeterna 
esse potest. Quomodo autem sit factum viri docti dissentiunt. Ex 
iis, quae vere constant, Paschalis Jordan, Germanus, vir summae 
ponderis scientifici, haec concludit. Ante annos innumerabiles ele- 
• mentum «Uranium» ex hydrogenio et helio est ortum. Ex condicio¬ 
nibus physcis, quae in universi ortum influebant, haec statuere licet. 
Viri enim docti lucide demonstrarunt, quo pacto elementa majoris 
momenti, etiam uranium, iis condicionibus, quae tunc temporis va¬ 
lebant, fieri potuerint, etsi «massa illa» parva et quasi contemptibi¬ 
lis esset. Nam ubique materiam in elementa chemica mutatam esse 
videmus; sed faci hujus quaestio manet indissolubilis. 

Nonnulli astronomi ex crebis indiciis concludunt cosmum primis 
temporibus minimum fuisse et materiam densissimam et maxime 
compactam, quales hodie jam non videmus. Atque materia haec sive 
nucleus dicendus est immensae contractionis vis post tempus de¬ 
nique factum. Nam ante universum creatum nec tempus nec tempus 
nec spatium esse potuit, in ipso creationis momento facta sunt. 
Massa et vis verti possunt, ut Einstein statuit. Nucleus ipse, quem 
supra memoravi, est invisibilis. Res vere stupenda. Porro electrones, 
quae summa celeritate circum nucleum rotant —est quaedam ima- 

go— aliquando in massam transierunt. Ut enim massa in vim mu¬ 
tari potest, ita vicissim vis in massam. Hoc ex experimentis sole 
clarius est. Per hanc mutationem, quae in minimis accidere potest, 
etiam in maximis, id est in universo potest. 

Hinc ortus universi ita factus esse concipitur. Neutrones duo 
—neutron est una ex minimis particulis, quibus atomus constat; di¬ 
citur neutron, quia electridide caret— protinus in massam maxime 
compactam penetrarunt et ampliarunt ea celeritate, quae lucis est 
propria: 300.000 km. in minima parte horae. Id momentum fuit, 
cum vox illa augusta et magnifica intonuit: «Fiat lux». Ita vox illa 
arcana aliquo modo intellegitur. 

Dico aliter: Tunc primus pyrobolus immensus est displosus et 
fragmina illa pyroboli velocitate 38.000 km. per universum diffu¬ 
giunt in minima parte horae. Porro ex primae displosionis fragmen¬ 
to candente et liquido, in cujus superficie seu cortice 20-40 km. 
crasso etiam nunc nonnulla elementa radiis agentia et sunt et lente 
sese dissolvunt, terra nostra exorta, quae tunc temporis substantiis 
rarissimis et peculiaribus et fortasse unicis erat contecta: scilicet 
hydrogenio et albumine. Quae nisi fuissent, nulla vita oriri potuit. 


QUO TANDEM TENDIT COSMUS? 


Quaestio haec hodie multum disceptatur, postquam P. Teilhard 
de Chardin S. J. opus praeclarissimum cui index «Homo in Uni¬ 
verso» in lucem edidit. 

Orbis noster, quamvis granum cineris perditum in Universo, 
electus est a Creatore, ut cunae Verbi Incarnati fieret. Nec tamen 
putaris eum talem ex manu Dei prodiisse qualem nos videmus. 
«Terra erat vasta» Scriptura dicit. Jam quid erat? Quid totus cos- 
mus? «Rudis indigestaque moles». Ovidius tibi dicit. Primum Massa 
ex gazis constans, tunc lente ardores ingentes sunt diminuti, facta 
crusta, surgebant montes, oceani lente suos occupabant locos. Sic 
lente cuncta sese evolvebant iis viribus, quibus Deus ea instruxerat. 
Ergo primum stadium: Terra erat vasta et inanis. «Lente vita est 
orta aptis condicionibus, quas bene novimus. Ita est factum, ut vir 
doctissimus Americanus vitam modo chemico faceret. Minime autem 
qualem in plantis unicellaribus videmus. 

Atque primae plantae erant «algae», quas usque hodie ubique 
in paludibus videre licet. Totos occupabant oceanos. Ex istis ani¬ 
mantibus unicellaribus lente decursu annorum 50.000.000 prima ani¬ 
malia sese evolverunt, ex iis multicellaria, donec tandem cetera; di- 

versorum piscium genera. Secl terra erat vacua. Ergo inhabitabilis. 
Ideoaue vita omnis impossibilis. Fuerat summi momenti hora, cum 
piscis aliquis, cujus pedes ex quinque digitis constabant, in terram 
reperet. Sed multo majoris momenti luerat ut prima alga in terram 
reperet. Ex hac alga primum gramen sese evolvit, quoad totum or¬ 
bem tegeret. Ex gramine lente ceterae plantae. Primae luere illae, 
unde carbones sunt ortae. Aetas illa dicitur «Tertiaria». Sicuti plan¬ 
tae summae fuerunt magnitudinis, ita, et animalia, quae «Saurios» 
dicimus. Unum, etiam hodie vivit: «phoca», magnitudinis ad 30 m. 
Sed. haec animalia, quorum corpora bene conservata inventa sunt 
plurima ubique, non fuerunt «mammalia», id est non nutrierunt 
catulos suos, sed ova pepererunt. Iterum longo temporum decursu 
prima animalia mammalia sese evolverunt, quamvis parva vere. No¬ 
vimus priscum equum, erat 15 cm. altus! 


Jam transeamus ad «hominem sapientem». Ex animalibus sese 
explicabant «simiae» ut Gorilla, Orang-Utang, homini fere similes. 
Vivebant in. arboribus, unde in terram egressi fructibus vescebantur. 
Pedes oblongi et manus, frons recedens, dentes firmissimi, sed ce¬ 
rebrum non ita magnum. Et simiae et homines ex una stirpe pro¬ 
dierunt, sed cum simiae suam retinuissent speciem, homines sese 
in «homines sapientes» explicarunt. At non uno loco, sed diversis 
uno tempore. Sed unde anima nostra? «Inspiravit Deus in faciem 
Adami spiraculum vitae». Nonne id repugnat iis quae dixi? Minime. 
Ut Deus nec formavit Adam ex limo, ita nec animam proprie crea¬ 
vit: se sensim sine sensu evolvit. Nam Deus semel creasse est di¬ 


cendus, non pluries. De hac re jam non est dubitandum. Ipsum ma¬ 
gisterium ecclesiasticum id, quamvis cunctanter, discere et docere 
debuit. «Concilium» tandem se ad scientiam hodiernam accommo¬ 


davit. Nam Deus sapientiam multo plus manifestavit eo modo, quem 
in his commentis sequor et sequor tuto. 

Jam delabamur ad partem alteram. Quo munere fungi debebat 
homo «sapiens?». «Dedit ei terram, ut operaretur illam». Quidquid 
igitur operatur et facit, id ad terram meliorem reddendam facit. 
Ergo cum cogitas, loqueris, scribis, in finem hunc facis, sive es 
conscius, sive non ita. Operaris universo in statum finalem praepa¬ 
randum. Cum Verbum Incarnatum nostram suscepisset naturam, 
cosmum totum consecrare coepit. Cum panem vertit in carnem, vi¬ 
num in sanguinem, cosmum consecrare pergit. Cum pane de caelo 
pasceris, cosmum praeparas. Quo tandem omnia haec spectant? Ad 
punctum illud celeberrimum» «Omcga» ut P. Teilhard dicit. Quid 
tandem est punctum illud? Transfiguratio Universi. «Ascendit Chris¬ 
tus ut impleret omnia». Haec vox arcana, crux theologorum per 
tempora exacta, hic patet. Terra ingentibus ardoribus concremabi¬ 
tur, ordo universi perturbabitur. Demum in temporum fine Christus 

universum transfigurabit, clarificabit et glorificabit et in sese clari- 
ficatum excipiet». Assimilabit nostrum corpus humile suo clarifi¬ 
cato. Tunc omnia subiciet Patri, ut Deus sit omnia in omnibus. 
Nunc intelleges: «Vidi terram novam et novum caelum». Punctum 
Omega sumus assecuti: Esse divinum, esse nostrum deificatum, 
unum intellegere, unum velle, unum amare per saecula saeculorum. 
Deus est omnia in omnibus. 


N. Mangeot, S. J. 

Thorpe Bay 99 Tyrone Rd, England 
In Britannia 

COLLEGIUM LATINITATI INTER OMNES GENTES FOVENDAE 


Sessionis a. d. III Kal. Maj. a MDCCCCLXVIII habitae 

expositio 


A. d. III Kal. Maj. a. MDCCCCLXVIII, Romae, apud Institutum 
Romanis studiis provehendis, altera habita est sessio Collegii Latini¬ 
tati inter omnes gentes fovendae, prout docti viri voluerunt qui 
Conventui interfuerant mense Aprili anno MDCCCCLXVI habito. 

Roman igitur convenerunt Collegii socii ex Americae Septemtrio- 
nalis Foederatis Civitatibus (R. Palmer), ex Austria (A. Isnenghi), 
ex Bohemia (I. Kabrt), ex Brasilia (V. L. da Nobrega), ex Britannia 
(G. S. Maguinness), ex Burundi (V. Derouau), ex Dacia (N. Barbu), 
ex Francogallia (P. Grimal), ex Gallia Belgica (J. Ijsewijn), ex His¬ 
pania (J. M. Mir), ex Italia (P. Romanelli), ex Jugoslavia (V. Gor- 
tan), ex Melita (E. Coleiro), ex Urbe Vaticana (H. Tondini). 

Scripserant se incepto favere eique felicem exitum exoptare ex 
Batavia I. H. Waszink, ex Canada S. Kresic, ex Columbia 0. Cuellar, 
ex Finnia P. Numinen, ex Graecia C. Grollios, ex utraque Germania 
I. Irmscher et A. Thierfelder, ex Helvetia P. Schmid, ex Hibernia 
I. 0'Meara, ex Japonia H. Izui, ex Polonia C. Kumaniecki, ex Unione 
Sovietica I. M. Borovskij, ex Tureorum re publica F. Perek, qui 
alius alia causa impediti erant ne cum collegis eo die Romae versa¬ 
rentur. 

Praeter Collegii socios, quos supra diximus, interfuerunt etiam 
—acciti ab Instituti praeside— R. Schilling Francogallus, S. Mariot- 
ti, V. Ussani, A. Duro Itali. Interfuerunt etiam 0. Morra, V. Pala- 
dini moderatores (una cum H. Tondini et H. Paratore, qui invitus 
afuit) Romani conventus et G. Pacitti ejusdem conventus ab actis. 

Ex voluntate omnium P. Romanelli praefuit sessioni: ab actis 
munere J. Farenga Ussani functa est. 

Antequam de agendis disputatum est P. Romanelli omnibus col¬ 
legis virisque doctissimis gratias egit ob honorem quo Latinas litte¬ 
ras observarent colerentque longum itineris spatium emensi et eis 
xenia dedit Acta conventus a. MDCCCCLXVI, quae illis diebus in 
lucem prodierant. Denique gratias plurimas persolvit H. Colombo, 

qui aderat quique typis Acta exscripsit pulcherrima specie dignaque 
magni ponderis re. 

Subinde praeses omnibus themata consideranda ac disputanda 
proposuit quae in concilio anni MDCCCCLXVII lata erant: 

1. — De prima quaestione, quam E. Coleiro et R. Schilling pro¬ 
posuerant quaeque his continentur verbis: «Magistris adulescenti¬ 
busque insituantur Romae apud Institutum Altioris Latinitatis con¬ 
gressiones et scholae ad latine loquendum idoneae», fusius subti- 
liusque inquisitum est. De qua re alii cogitaverunt in singulis natio¬ 
nibus has acroases et praelectiones habendas esse: idque discipulis 
utilius efficaciusque futurum esse (V. L. da Nobrega); vires non dis¬ 
sociandas G. S. Maguinness censuit cum hujusmodi adulescentium 
acroases in compluribus nationibus essent constitutae; quae evol¬ 
vendae essent quaestiones in his colloquiis H. Tondini expetivit, quod 
si uno peragerentur mense res parvi momenti viderentur. N. Barbu, 
1. Kabrt, A. Isnenghi et E. Coleiro in primis, probaverunt ac tenue¬ 
runt has praelectiones utilissimas fore discipulis; qui antiqua Ro¬ 
manorum monumenta simul inspicientes et cum sociis ac magistris 
exterarum nationum colloquentes, multa ad latine loquendum edis¬ 
cent, Romanorum cultum et humanitatem penitus perspicient et 
cognoscent, animosque plane conformabunt. Postquam R. Schilling 
mense Septembri has acroases Romae habendas censuit, communi 
sententia Collegium statuit hoc propositum moderatoribus Pontificii 
Instituti Altioris Latinitatis esse deferendum ac rogavit J. Mir, qui 
in eo Instituto scholas Latinitatis tradit, ut re cum A. Stickler prae¬ 
side agere vellet; quem deinde P. Romanelli, ut de re tractet et con¬ 
veniat, ipse adibit. 

2. — In conventu Lugdunensi hoc votum nuncupatum erat: «Ut 
complurium naionum concilia et U.N.E.S.C.O. summaria latine 
scripta in commentarios accipiant et quotannis edant indicem ubi 
doctorum opera in summariis latinis breviter contracta pervulgen¬ 
tur»; quod ut fieri possit nondum advenisse tempus visum est. Alia 
tentanda est via: singuli scriptores in sua laborent natione oporter 
ut hoc propositum perfici tandem possit (Grimal - Schilling). 

V. Ussani lineamenta propusit commentariorum, quibus studia 
praecipua percenserentur de litteris, de antiquis operibus monumen¬ 
tisque ubique vulgata: propriam indolem virtutem horum commen¬ 
tariorum exposuit: sed cum ad impensam perventum est, rem haud 
facile ad exitum perduci posse omnes socii aperte dixerunt quia 
Academiae studiorumque Universitates impares sunt sumptui. 

3. — Subinde O. Morra de alia ephemeride disseruit quae ad pro¬ 
posita Collegii congruentius pertinere videtur atque ad ea quae in 
Conventibus de lingua Latina pertractata sunt. Orator adjecit ephe- 

meridis lineamenta similia esse debere illius libelli quem ad usum 
et studium latinae linguae olim Institutum Romanis studiis prove¬ 
hendis in lucem edidit: bis aut ter in anno libellum vulgandum esse: 
quaestiones vero, de quibus ageretur, his quasi indicibus compre¬ 
hendi posse: «Quid, in singulis nationibus ad linguam latinam foven¬ 
dam perficiatur; quae prospera aut adversa latinae linguae sint aut 
praevideantur; quid nos agere oporteat; qui Commentarii, qui libri, 
quae certamina, quae concertationes ubique terrarum». In illis autem 
indicibus apponi posse confirmavit J. M. Mir quod per litteras prae- 
sidi significaverat, ut in singulis libellis parvus de rebus nostrae 
aetatis index verborum evulgaretur. Fuerunt autem qui ephemeri¬ 
dem sermone latino conscribendam, esse jure putarent (H. Tondini), 
alii vero nuntia, proposita, animadvertenda, patria seu vernacula lin¬ 
gua exaranda esse (Coleiro, Maguinness, Mariotti); omnium tamen 
ex sententia commentarii LX aut LXXX paginas amplectentur. Sed 
impendia, iterum incepto nocent et obstant: in spe tamen P. Roma- 
nelli se esse dixit ut haec ephemeris tandem edatur. 


4. — Quo loco agatur proximus Conventus posthac disputatum 
est: A. Isnenghi, qui in sessione superioris anni sedem vere proba¬ 
bilem quandam ex urbibus Austriae —fortasse Juvavum Noricum— 
proposuerant, id ad effectum adduci non potuisse significavit. N. 
Barbu amico animo affectos esse Moderatores Daciae ut Bucu- 
restiis qui proximo de lingua latina conventui aderunt hospites re¬ 
cipiantur, sincero corde expressit: nunc vero cum sint Moderatores 
gravioribus negotiis districti postulavit duos spatii menses ad rei 
publicae rectorum sententias penitus investigandas. E. Coleiro Meli¬ 
tam insulam proposuit omnibusque libenter obtulit: iterum Barbu 
ut sibi fides daretur enixe rogavit. De re varie disputatum est: animi 
nonnihil cunctati sunt, nam mens erat ut in ,hac sessione sedes con¬ 
ventus statueretur. Denique res suffragio decreta est: sedecim so¬ 
cii tulerunt suffragia pro Bucarestiis: tres reliqui abstinuerunt. 
Quod si res bene vertet —A. Isnenghi, S. Mariotti, V. Ussani ex sen¬ 
tentia— commoda haud pauca, ex Conventu in natione socialista 
habito, praevidentur: idque aliis erit exemplo. Tandem haec statuta 
sunt: nisi a Moderatoribus Dacoromanis duos intra menses proxi¬ 
mum conventum apud se suosque haberi probaverint, in insula Me¬ 
litensi sedes eligatur. 

5. — Aggressi sunt subinde Collegii socii quaestionem gravissi¬ 
mam, argumentum scilicet, in proximo conventu pertractandum. 
N. Barbu, E. Coleiro, V. Gortan, P. Grimal, I. Ijsewijn, A. Isnenghi, 
G. S. Maguinness, S. Mariotti, R. Schilling, V. Ussani haec praeser¬ 
tim (ceterum idem fere de re sentire I. Borovskij, I. Irmscher, 
C. Kumaniecki scripserant) pertractanda esse dixerunt: 1) qua ra¬ 
tione, qua via docenda esset latina lingua, et quomodo divulganda 

haec ratio esset; 2) quantum latina lingua ad fingendos conforman- 
dosque vernaculos sermones contulisset; 31 quae latinae linguae fuis¬ 
set condicio, scilicet quem locum latina lingua habuisset et aetate 
quae media dicitur et subsequentibus aetatibus; 4) demum illud 
quoque argumentum a. V. L. da Nobrega superiore anno proposi¬ 
tum: «de Vergilii in litteris et artibus singularum nationum prae¬ 
sentia». 

6. — Posthac quaestio acta est: «Quid proximo conventui con¬ 
ferre possint latinae litterae aetatis qua illae renatae sunt.» 

Ad rem Ijsewijn apte et apposite locutus est. Nam a saeculo 
quarto decimo ad nostram fere memoriam complura fuerunt milia 
scriptorum latinorum, qui cum veteres auctores felicissime imitati 
essent, novis insuper procudendis vocabulis novisque temptandis 
generibus litterariis veterem Latinitatis thesaurum insigniter amplia¬ 
verunt, simul autem exemplo nonnumquam fuerunt epigonis vernacu¬ 
lis. Quodsi proximo conventu oratores aliqui de hac latinitatis pro¬ 
vincia disputaverint latinis studiis nova eaque laetissima sperari 
licebit incrementa. 

7. — Subinde V. Derouau argumentum propositum aggressus est 
«de ratione studiorum latinorum apud scholas secundarias regionis, 
quae «Burundi» dicitur, confecta». Burundi est parvula quaedam 
res publica in media Africa ad litus septemtrionale lacus Tanganyi- 
kae sita, cui anno millesimo nongentesimo sexagesimo secundo 
Conjunctarum Gentium Societas plenam libertatem concessit. Cum 
universa studiorum ratio his annis in Burundi penitus recognita sit, 
ex mandato rei publicae rectorum aliquot magistri latina studia re¬ 
novanda susceperunt. Omnis haec latinae linguae docendae ratio in 
partes quattuor divisa est sed praecipue magistris commendatur ut 
scriptores Iatini qui leguntur non tantum e grammatica explicentur, 
sed etiam per historiam universam rerum, artium et humani cultus 
semper illustrentur. 

8. — N. Barbu iterum monuit omnibusque suasit ut in docenda 
lingua latina imagines depictae et alia nostrae aetatis instrumenta 
adhiberentur. 

9. — J. M. Mir votum eorum qui conventibus de lingua latina 
adfuerunt, jam a primo Avenione habito, —id est societatem con¬ 
dere cujus esset de novis vocibus investigare, certas proponere, le- 
xicon parare—, hortatus est ut ante proximum conventum tandem 
perficeretur; atque ut Institutum Romanis studiis prove,hendis, Mo¬ 
deratores ephemeridis quae «Latinitas» inscribitur, Institutum Al- 
tioris Latinitatis fundamenta hujus societatis essent, quibus nonnulli 
peritissimi de re viri ex aliis civitatibus adsciscerentur oporteret. 

10. — Postremo de lexico electronico latino A. Duro pauca sed 
clara et definita dixit: quem, dum luculenter rem exponit, attentis 
animis omnes audiverunt. 

11. — Ad extremum cum hoc Collegium nomen proprium ac de¬ 
finitum. non habeat, de sententia V. L. da Nobrega, omnibusque as¬ 
sent ient ibus, «Collegium Latinitati inter omnes gentes fovendae» in 
posterum appellabitur. 

Itaque haec altera sessio finem habuit. 


Juliana Farenga Ussani, ab actis 

Piazza dei Cavalieri di Malta, 2, Roma (803) 

In urbe Roma 


CERTAMEN CAPITOLINUM XX 


Institutum Romanis studiis provehendis, auspicibus Summo lit¬ 
terarum artiumque apud Italos Curatore et Romanae civitatis Ma¬ 
gistro, ad. novum prosae latinae orationis certamen omnes omnium 
gentium latini sermonis studiosos homines invitat, sperans fore ut 
ex nobilissimorum ingeniorum concertatione aliquid emicet, quod 
Quiritium majestate facundiaque sit dignum. 

Certaminis praemium, quod Urbis Praemium nuncupatur, erit 
argenteum sigillum, lupam Capitolinam imitatum, honorificentissi¬ 
mum Romanae civitatis munus, in basi victoris nomen atque annum 
et diem certaminis praeferens. Huic sigillo Summus litterarum ar¬ 
tiumque liberalium Curator quingenta denariorum Italicorum milia 
ex aerario adici jussit. 

Ceteri petitores, qui digni .habiti sint, laude ornabuntur. Ex iis 
autem qui victori proximus de agone discesserit, argenteo nummo 
decorabitur, a civitate Romana item donato, qui in antica parte 
Capitoli imaginem, in aversa litterati viri nomen atque annum diem¬ 
que certaminis exhibebit. Huic quoque muneri Summus litterarum 
artiumque liberalium Curator ducenta et quinquaginta milia dena¬ 
riorum Italicorum ex aerario jussit addi. 

Exitum certaminis a. d. XI Kal. Mai. a. MDCCCCLXVIIII, die 

Urbis natali, in aedibus Capitolinis, Romanae civitatis Magister in 
oratione, quam de more habiturus est, renuntiabit. 

Scripta quae praemio ornabuntur typis excudenda, si visum erit, 
curabit Institutum Romanis studiis provehendis, ac proinde post 
annum tantum integrum erit auctoribus eadem in lucem edere. 


Leges certaminis 

I) Fictis fabellis, commentariolis historicis, disputationibus phi¬ 
lologis, denique omni prosae eloquentiae genere certare licet: sed 
praestantium ingeniorum nova experimenta Capitolinum Certamen 
requirit. Scripta quibus petitores certabunt ne puerorum gymna¬ 
siis sint destinata, ne mille et quingentis verbis breviora, ne prius 
in lucem edita, ne alio praemio ornata neve laude, neve ex alio 
sermone sint conversa. 

II) Quinque libellorum suorum exemplaria vel machinula scrip¬ 
toria perspicue exarata vel typis excusa et tabellariorum diligentiae 
commendata mittant scriptores aemuli ad Istituto di Studi Romani 
—Ufficio Latino — Piazza dei Cavalieri di Malta, 2 — Roma a. d. 
XVIII Kal. Febr. proximi anni non suo tamen distincta nomine ne 
in integimento quidem, quo conclusa sunt, sed sententia munita, 
quae eadem inscripta sit scidulae obsignatae, nomen domiciliumque 
scriptoris exhibenti. 

III) Quinque viri judices erunt a Summo litterarum artiumque 
liberalium Curatore et a civitatis Romanae Magistro et a Praeside 
Instituti nostri delecti. Hi post judicium scidulas resignabunt, quae 
easdem quas scripta probata sententias praeferant. Scripta non pro¬ 
bata, si repetita, reddentur: sin minus, una cum scidulis obsignatis, 
tertio exacto mense post judicium publicatum, delebuntur igne. 


D. Roma Kal. Jun. a. MDCCCCLXVIII ab V. c. MMDCXXI. 
Petrus Romanelli 
Praeses Instituti 

Page, Dknys L. — History an d thc 
Homerie llicul. University of Ca- 
lifornia Press, Beikeley and Los 
Angeles, 1966, X | 350 p., 244 x 
140 mm., $ 1 '95. 

Hic liber nasci videtur non ex 
voluntatis conatu sed ex ubertate 
scientiae. In eo omnia vere scien- 
tifica ratione .digeruntur, et ea quae 
inveniuntur, non fabulose, sed ex 
certis indiciis, litterariis vel effos¬ 
sionum, derivantur atque robo¬ 
rantur. Plurimae igitur notationes 
litteris minutis post singula capita 
editae, non minus quam 939 sunt, 
quarum amplitudine circiter 139 pa¬ 
ginae complentur. Sunt etiam pic¬ 
turae quae textum explicant. Sum- 
matim: in hoc opere invenies tute 
ac strictim ultiman et novissi- 
man investigationum veritatem de 
trojanis quaestionibus. Ex indice 
haec demonstrantur: in cap. I sta¬ 
tuit cl. auctor Ahhijawa illos Hitti- 
tarum documentorum viros esse 
Achaeos, Rhodios praesertim; in II 
lucida omnium Trojarum historiae 
fit summa, et uniuscumque earum 
tempus vivendique genus accurate 
sapienterque definitur; in III mons¬ 
trat historiam solidum trojano bello 
fundamentum praebere; in IV, post 
rite perpensam Homeri Graeciae 
descriptionem, sex educit cl. auctor 
“periculosas quamvis rationi con¬ 
sentaneas" conclusiones, quas non 
omnino desperat vulgo probatum 
iri. Fabulosum ego vero non dele¬ 
bile censeo, fereque inhumanum 
nimiam esse veritatem; in V com¬ 
parantur res quae tabulis lineari¬ 
bus B Pyli Gnossique inventis des¬ 
cribuntur cum eis quae in Illiade 


constant; in VI eoque latissimo ca¬ 
pite (p. 218-296) reliquiae myceni- 
cae in Illiade pervestigantur. Ap¬ 
pendice agitur de multiplici IIlia¬ 
dis auctore. Praeter laboris perfec¬ 
tionem et nonnullas novas et tradi¬ 
tioni- amatori forte absonas opinio¬ 
nes, notandam censeo tantam di¬ 
cendi amoenitatem et materiarum 
varietatem ut non nisi vi lectionem 
in It nniltere valeas. 

Podi.ecki, Anthony J. — The Poli¬ 
tica l Background Of Aesclnjlean 
Tragedy. Ann Arbor, The Univer- 
isity of Michigan Press, 1966, 
XII : 188 p„ 215 x 145 mm., 

$ 7’50. 

Aeschyli tragoediae commenta¬ 
riis ornantur novis eisque solidis de 
rebus militaribus et civilibus quae 
dramatum compositioni copiam 
suppeditarunt. Materia in tot dis¬ 
pertitur capita quot sunt Aeschili 
opera quae exstant; conclusio et 
tres appendices praeeunt notationi¬ 
bus quibus 32 paginae complentur. 
Est quam plurimis eisque scitissi¬ 
mis argumentis cumulatus liber. In 
eo, qui Aeschylum amant atque co¬ 
lunt, midta grata invenient. Pluri¬ 
mi lectores ex eo Graeciae rerum 
certiore^ fient. 

Dai.e, A. Mi. — Euripides Helen 
edited with Introduction and 
Commentary, Oxford, At the Cla- 
rendon Press, 1967, XXXIV + 
169 p.. 13 x 19 cm., 28 s., net in 
U. K. only. 

Textus Murray adhibetur; ex con¬ 
fertis tamen in calce lectionibus, 



138 


Bibliographia 


quasi editio critica videtur; nec in 
commentariis textuales quaestiones 
excluduntur, immo correctiones pro¬ 
ponuntur, quae in apendice IT cu¬ 
mulatae sunt: est enim in auctoris 
animo sinceram Euripidis interpre¬ 
tationem offerre, ad quam textui 
fides praevia sibi necessaria est. 
Commentaria, non magistris in pri¬ 
mis accommodata, quae metricam 
spectant, tironum eruditionem, mea 
saltem sententia, excedunt: eorun¬ 
dem longitudo et altitudo valde 
eximiae sunt. Eis qui id norunt, 
non dissonum videbitur domus edi- 
tricis Clarendon libros vel ipsius li¬ 
brariae artis cupidine atque studio 
tantum appeti licere. Introductio 
locuples est. Opus omnino perfec¬ 
tum. 

KrRK, G. S., Parry, Adam. — Home¬ 
rie Studies. Yale Classical Studies, 
Department of Classics, Volume 
Twenty, New Haven and Lindon. 
Yale University press, 1966, 240 p., 
16 x 24 cm. $ 7'00, 52 s., 6 d. net. 

Hujus voluminis sex opuscula, 
praeter eximiam speciem in editio¬ 
ne tvpographica et studium accu¬ 
ratissimae expositionis, hoc habent 
commune, quod Homerum vel an¬ 
tiquum hexametrum tractant idque 
sub hodierni progressus luminibus. 
Claris, femina Anna Amory som¬ 
niorum portarum (Qd. 19.562-7) in¬ 
terpretationes a Vergilio et Eusta- 
thio usque ad hodiernos recenset, 
et novam proponit revera subtilem 
et juxta exquisitas textuales inter¬ 
pretationes dicendique leges elabo¬ 
ratam, quae mihi quidem placet. 
Ericus A. Ilavelock in Hesiodi quo¬ 
dam loco, G. S. Kirk toto Homeri 
opere, in disquisitionem veniunt in 
universum de hexametri structura 


et poesi quae oralis dicitur; quibus 
in tractandis, sententias sapientium 
Fraenkel, Porter. Notopulos per¬ 
pendunt et quandoque limant et 
augent. Quam vero hoc exquisita 
perceptione fiat non nisi in eis le¬ 
gendis disces. Eliam Adam Parrys 
de oralis poeseos traditione investi¬ 
gat necnon M. Parry Lordque ip- 
siusque Kirj sententias in judicium 
vocat. Demum Joseph A. Russo ite¬ 
rum intendit M. Parry doctrinam 
accuratius definire. Est ut vides, in 
libro, non pauca controversia, quae 
omnis paene in eadem re versatur. 
Tudico in homericis investigationi¬ 
bus necessarium opus. 

Eui.oGrus Tejerina, C. M. F. 

Ghube, G. M. A. — The Greek and 

Homan Critics, p. 372. Methuen 

& CO LTD, London, 1965. 

Cum lector hunc professoris G. 
M. A. Grube librum, cui est index 
“Critici romani et graeci”, in mani¬ 
bus teneat, intellegere quoque de¬ 
bet auctorem lucubrationem dupli¬ 
cis cultus —romani nempe et grae¬ 
ci— exaravisse. Cum scholasticus 
librum aperiat, ante oculos habebit 
qui viri in litteris latinis et graecis 
praeclari fuerint: ex Homero, ex 
Hesiodo eorumque operibus litte¬ 
rariis usque ad Aristotelem ejusque 
scripta, scholam Alexandriae scho- 
lasque philosophicas; ex Plauto, Te¬ 
rentio, Cicerone, Dionysio, Horatio 
ejusque operibus ad Tacitum, Quin¬ 
tilianum, Plinium, Lucianum, Her¬ 
mogenem. Auctor sibi proposuit 
offerre lectoribus opus scitissimum 
ac validissimum de litterarum cultu 
apud graecos et romanos et de pro¬ 
gressu litterarum et .de viis ac ratio¬ 
nibus scribendi atque judicandi ex 
Homero usque ad tertium saecu- 

lum post Christum, lloc opus con¬ 
scriptum est iis omnibus quorum 
interest historiam artemque criticam 
cognoscere; quam ob rem necesse 
non est intellegere linguam latinam 
vel graecam, quia textus graeci et 
latini quos lector in libro inveniat, 
usurpantur ut scriptorum verba et 
locutiones rite senentur. Totum ani¬ 
mum curamque intendit auctor in 
textus judicandis itemque summum 
ejus propositum fuit lectoribus os¬ 
tendere quid critici scriptores roma- 
ni et graeci dixerint quidque dicere 
vellent cum ipsi ea omnia dicerent. 

Myijonas, George E. — Mycenae and 
the Mycenaean Age, p. 251, Prin- 
ceton, New Jersey, 1966, $ 18’50. 

Ducentas quinquaginta unam la¬ 
minam cum triginta picturis in hoc 
magno volumine quod ad cultum 
aetatis Mycenarum spectat inveni¬ 
mus. Professor G. Mylonas hoc opus 
in duas partes distribuit; quarum 
prima universam Mycenarum histo¬ 
riam ostendit, altera tamen pars 
picturis optimis ornatur, quibus lec¬ 
tor videre poterit in quo fonte Pro¬ 
fessor G. 'Mylonas potaverit ut om¬ 
nia antiquarum Mycenarum lecto¬ 
ribus demostraret. Omnia vulgata 
de archaeologia Mycenarum cultus 
inveniuntur in hac accuratissima in¬ 
vestigatione Professoris qui lectori¬ 
bus argumenta praebet postquam e 
campis effossionum graecarum ad¬ 
venit et iter fecit de loco ad locum 
imaginibus utens luce expresis ac 
disputationibus; nam Proffessor G. 
Mylonas attente perscrutavit portas 
et muros oppidorum eorumque in 
arte militari significationem. Pri¬ 
mum investigavit auctor quid novi 
domus magnorum dominorum in 
vita sociali et publica gererent, 
deinde quod momentum viae seu 


itinera in re oeconomica haberent; 
denique qua vi et auctoritate pic¬ 
turae earumque significatio in reli¬ 
gione valerent. Professor G. Mylo- 
uas, praeter has quaestiones quas 
antea memoravi probare intendit 
num graecorum religio diversa sit a 
religione Minoarum cultusque mor¬ 
tuorum apud Mycenarum gentes in¬ 
veniatur. Professor G. Mylonas lec- 
toribiii in hoc libro et momento et 
mole magno, ampliora dabit res¬ 
ponsa. 

Ccmmager, Stelle. •— Yirgil: A co- 
lleclion of critica 1 ! Essay, p. 186, 
Prentice-Hall International, Engle- 
wood Cliffs, New Jersey, 1966; 
price 1'95 $. 

Ilie iiber a selecta corona profes¬ 
sorum Universitatis Yalensis (Yale) 
exornatur. Hoc volumen —critico¬ 
rum comentariorum collectio— des¬ 
tinatum est ad patefaciendas ataque 
vindicandas non nullas res ex Ver¬ 
gilii operibus: Arcadiam, Georgica, 
Aeneidem, Aeneam atque Odys¬ 
seam... 

Hic liber, quamquam investiga¬ 
tionis est opus, lectoribus placebit 
eisque lectiones jucundae fient, quia 
Professores hoc mirum opus con- 
sciipseruni, cum in lucubrationibus 
exarandi opiniones dicendique ge¬ 
nus recentium scriptorum miscuis¬ 
sent. 

Vermaseren, J. M. — The Legend 
of Attis in Greek and Roman art, 
p. .39, Leiden, E. J. Brill, 1966. 

Auctor hujus opusculi de litteris 
antiquis loquitur. Scriptores classi¬ 
ci ingenii venam ad poemata scri¬ 
benda in mythologia inveniebant. 
Quod maxime accidit cum historia 
Cybelis atque Attidis vatibus trac- 

tanda erat. Professor J. M. \ erma- 
seren omnes explanationes cetero¬ 
rum auctorum atque imagines luce 
Impressas plurimorum museorum 
collegit ut historiam horum he¬ 
roum accuratissime describeret. Hoc 
opusculo professor nobis ostendit 
quemdam quasi aspectum historiae 
Cybelis et Attidis quem alii scrip¬ 
tores nondum detegerant: totam 
eorumdem vitam. Quae omnia, qui 
opus legerit, in quinque capita scite 
distributa inveniet: Attidis ortus 
(p. 2-12); Attidis aetas puerilis 

(13-21); Cybelis studium erga Atti¬ 
dem (22-30); Attis sese mutilans et 
moriens (31-38); Attis tristis et hila¬ 
ris (39-59). In fine operis viginti pa¬ 
ginae inveniuntur pulcherrimarum 
imaginum quibus historia Cybelis 
Attisdisque illustratur. 

Otis, Broks. — Ovid as an Epie 
poet, p. 410, Bentley House, Lon- 
'don, 1966, 65 s. 

Ovidius “Scriptor poematum epi¬ 
corum'* est index hujus libri claris¬ 
simi Professoris B. Otis, in quo de 
Ovidio ejusque libris Metamorpho¬ 
seon perscienter agit. Ut scholasti¬ 
cus vel lector facile intellegat hoc 
opus, professor in novem capita id 
dividit, quibus lector argumenta 
Metamorphoseon et commentaria 
legentibus utilissima facile inve¬ 
niet. In structura Metamorphoseon 
investiganda, professor Otis demons¬ 
trat unitatem poematis non esse 
tantummodo in ordine serieque an¬ 
norum sed in ordine atque progres¬ 
su rerum gestarum cogitatorumque 
scriptoris. Lector tandem videre po¬ 
terit quomodo ultimum caput sit 
quasi scaena ubi Ov idius ipse, auc¬ 
tore B. Otis, patefit atque detegi¬ 
tur. 


Savilli., Alan K. — The Mycenacans 
in IT'sfnrn, p. 158 Prentice-Hall 
I M ternational. Englevvood Cliffs, 
New Jersev, 1966, 2'45 $. 

•Mycenenses in historia: haec in¬ 
vestigatio jucundissima videtur his¬ 
toria incolarum Mycenarum ex pri¬ 
mi; Mvcenensibus aetatis neolithi- 
cae ad argenteam prolem cultus 
Mycenensium qui abhinc tribus mil¬ 
le annis urbem illam habitarunt. 
Professor Alan E. Samuel describit 
comentariis accuratissimis imagini¬ 
busque ab ipso luce impressis for¬ 
tunam. artem sophisticam, multipli- 
cemque societatem primorum grae- 
corum atque insulanorum maris 
Aegaei. Auctor hoc opusculum in 
novem capita dividit atque unum¬ 
quodque horum caput in alia quo¬ 
que subdividit: THE DISCOVERY 
OF MYCENAEAN CIVILIZA- 
TION: The excavatio of Mycenae. 
Crete and the Minoans. The explo- 
ration of Greece, Between the Wars; 
THE FORERUNNERS OF THE 
MYCF.NAEANS: The neolithic pe¬ 
ri od« The earlv Helladic period; 
The Introductio of Bronze, Cret: 
The Beginnings of Minoan Civili- 
zation. TheiMiddle Helladic period: 
The Greek invassion; THE CEN- 
TERS OF MYCENAEAN CIYILI- 
ZATION: The Evidence of Potte- 
ry. The Palace of Mycenae, The pa- 
lace at Pvlos. Tiryns, Gla and 
Others. Art and Artfacts; RECORDS 
OF THE PAST: The Deciphre- 
ment of Linear B. The nature of 
the Tablets, Pylian Geography, 
Property and Real Estate, Alvvays 
Bureaucracv. Social Organization; 
EARLY GREEK RFI.IGION: The 
nature of the Evidence, Gods in 
the Tablets, Evidence from My¬ 
cenae. General Characteristics of 
Mainland religion; THE MYCE- 

NAEANS IN GREEGE: The Pe¬ 
loponnesus, Central and North 
Greece, Uniformity of Culture, 
The power structure; TRADERS 
TO THE WORLD: The com- 
merce wilh Egypt, The Eastern 
Mediterranean, A bronze age sliip- 
wreck, The profits of Trade; THE 
WORLD OF THE MYCENAEANS: 
lliltite-Egyptian struggles, The My- 
cenaeans and the Ilittites, The My- 
cenaeans and Egypt, The Third 
Force; XHE END AND THE BE- 
G1NNING: The First attacks, The 
attempt lo survive, The Mysterious 
sea peoples, The end of a society, 
Transalion at Athens, The begin- 
nings of llellenic civilization. 

Cearke, IIoward W. — The art of 
the Odyssey, p. 120, Printice-IIall 
International, Pegasus House, Gol- 
den Lane, London. Ec. 1, 1967, 
price 1’45 $. 

Lector hoc opusculo, quod ex 
quinque capitibus constat per utiles 
lucubrationes de Odyssea habebit. 
Auctor hujus libri, professor II. W. 
Clarke, post non nullos lucubratio¬ 
nis annos nobis commentaria atque 
explanationes Odysseae offert. En 
tibi brevia, quamvis magni momenti 
capita: Book one: So me firs iui- 
pressions; Telemachus and the Te- 
lemacheia; Odysseus in Wonder- 
land; 'The return of the Hero; Com¬ 
parative Epie; Appendix I: Chro- 
nology; Appendix II: Translatio» 
and Translalions; Appendix III: 
Further reading; Notes. Ilae tres 
insequuntur appendices quae auxi¬ 
lio lectoribus erunt, ut auctoris pro¬ 
positum adimpleatur qui desiderat 
opusculum esse adjumentum seu in¬ 
troductionem ad ingrediendum hoc 
summum Homeri opus. 


K INTER, \Y II.L1AM L. - K.ELLER, JOSEPH 

R. — The Sihyi: Prophetess of 
Anliquity and MecUeval Fay, 
p. 102, Dorrance & Company, 
Philadelphia, 1967, price 3’50 $. 

Opus, quod nobis Professores W. 
L. Kinter et J. R. Keller exhibent, 
in primis est investigatio litteraria. 
Argumentum hujus operis origo et 
processus litterarum latinarum est. 
Professores demonstrant primos 
scriptores latinos personas clarissi¬ 
mas vel mythologicas induxisse ut 
majorem vim in scriptis suis conse¬ 
querentur. Quae personae in primis 
Sibyllae erant. Itaque hoc libro pa¬ 
tefit quo modo Sibyllae sine dubio 
sint vates qui tempora antiquae et 
mediae aetatis jungunt. Studiosis 
litterarum hoc opus fons doctrinae 
litterariae est. Propter hanc lucubra¬ 
tionem ejusque dotes typographicas 
summam merentur auctores gratu¬ 
lationem. 

Else, Gerald F. — Poetics Aristo- 
tle, p. 123, Ann Arbor, Michigan, 
1967, 4'50 $. 

Aristotelis Poetica commendatur 
et vertitur in linguam britannorum 
in hoc volumine a professore G. F. 
Else. Professor hoc libro intendit 
operi aristotelico fidem servare cum 
id in vernaculam linguam interpre¬ 
tatur. Hujus operis translatio atque 
annotationes non exhibentur ut lec¬ 
tores Poeticae Aristotelis perfectam 
investigationem habeant vel sum¬ 
mam artis criticae sed lectoribus 
aliquam summam litterarum graeca- 
ruin ad mentem Aristotelis prae¬ 
bent. Hoc volumen utilissimum erit 
iis qui legere cupiunt quod Aristo¬ 
teles certe dixit. Qua de causa lec¬ 
tor non invenit in libro solummodo 
versus Aristotelis sed etiam optimas 

explanationes professoris G. F. Fise 
de persona et genere dicendi aris- 
totelico. 

Maximus magister Aris toteles 
appellatur, nam quamcumque rem 
attingit investigandam, doctrinam 
mox exstruit. Quae doctrina in libro 
Professoris G. F. Else non exstin¬ 
guitur, etsi Aristoteles, ut ita dicam, 
lingua britannica loquatur. 

Bea en, B. Goodwin - Battles Le- 
wis Ford. — Locutionum cotidia¬ 
narum glossarium , p. 304, Hlar- 
ford Seminary Press, Connecticut, 
1967. 

Hic liber est summarium locu¬ 
tionum latinarum quod hodierni 
scholastici facile volvere possunt. 
Quod tribus partibus constituitur. 
In prima parte regulae grammati¬ 
cales praecipuae praebentur, neces¬ 
sitas hujus operum hodie edendo¬ 
rum ostenditur, sententiae dantur 
auctorum de appellandis litteris fon¬ 
tibusque e quibus ipsi quodam mo¬ 
do biberunt. 

Deinde secunda parte, quae am¬ 
plior est, nobis glossarium cottidia- 
narum locutionum offertur et quo 
modo dicere aliquid alicui debea¬ 
mus, traditur. Denique amplissimum 
et scitissimum glossarium recens in¬ 
venimus in parte tertia, ubi lectores 
animavertent quantum ingenium 
Professores Actensis et Pugnax ha¬ 
beant ut novissimis verbis ditent 
linguam latinam et quo modo eam- 
dem in facilem et hodiernam ipsi 
convertant. 

Hoc libro uti magni interest sacer¬ 
dotum et sacerdotii candidatorum 
omniumque qui sermonem latinum 
non emortuum sed vigentem flo- 
rentemque ad hominum necessi¬ 
tudines usurpare velint. 

Deoghatias Mosaka, C. M. F. 


D’Arbela, V. Edmundo. — Prope r- 
zio , Elegie. Vol. III. pp. 381, ed. 
Istitulo editoriale italiano, Mila- 
no, 1965. 

“Aut illis flamma aut imber sub¬ 
ducet honores / annorum aut ictu 
pondera victa ruent/. At non inge¬ 
nio quaesitum nomen ab aevo/ ex¬ 
cidet: ingenio stat sine morte de¬ 
cus" (Eleg. III, 2, 23-26). Sic cane¬ 
bat Propertius. Et alio loco: “Or¬ 
phea detinuisse feras et concita di¬ 
cunt / flumina Threicia sustinuisse 
lyra’*. (Eleg. III, 2, 3-4). 

Adhuc Propertii verba valent. Ad¬ 
huc poetae manent. Iterum atque 
iterum in lucem eduntur carmina. 
Manet Horatii clamor: “Exegi mo¬ 
numentum aere perennius*’. 

In hoc tertio volumine invenies 
tertii et quarti libri Propertii elegias 
critice adnotatas et italice conver¬ 
sas. Interpretatio vero accurata vi¬ 
detur. 

Del Corno, D. — Menandro, le 
commedie. Vol. I, pp. 585, ed. Is- 
tituto editoriale italiano, Milano, 
1965. 

Tredecim continentur Menandri 
commoediae in hoc primo volumi¬ 
ne. Alter insequetur. Hae omnes Me¬ 
nandri commoediae, scilicet: II Ge¬ 
nio tutelare, L'arbitrato, Mulieris 
oratio, La Fanciulla tosata, Comine- 
,dia incerta, II contadino, L’invasa- 
ta, II citarista, L’adulatore, Le don- 
ne che bevono la cicuta, L’odiato, 
La donna di Perinto, L’apparizione, 
ratione critica exhibentur. “Novi 
editoris munus censui excipere —ip¬ 
sius auctoris verbis utar— solum ea 
quae Menander scripsisset testesque 
servavissent, atque puris putisque 
poetae verbis pretium operis com¬ 
mittere". In ilalica interpretatione 

conjecturas, quas in apparatu rece¬ 
pisset auctor, inseruit juncinis aci 
eas significandas adhibitis, ut hic 
saltem quodammodo continua flue¬ 
ret oratio. 

Dignas laude introductiones exis¬ 
timamus; et imprimis laudanda est 
introductio universa in qua de Me¬ 
nandri vita, de ratione in ejus aeta¬ 
te vivendi agitur, deque Menandri 
arte poetica ejusque secunda et ad¬ 
versa fortuna. 


Tetraonyma. — Miscellanea Graeco- 
romana. Universita di Genova. 
Facolta di Lettere, pp. 320. Is- 
tituto di Filologia Classica e Me- 
dioevale, 1966. 

Hoc volumen Lucae cie Regibus, 
Paulino Mingazzini, Aldoni Neppi 
Modona et Henrico Turolla ab 
eorum collegis discipulisque dica¬ 
tur. Nonnullas continet lucubratio¬ 
nes: scilicet: Sisenna e gli awerbi 
in — im —. II terzo stasimo dell’Aga- 
mennone. La “Vita Tibulli”. Ero e 
Leandro. Considerazioni c r i tiche 
sulForigine dei mito. Motacilla, 
Strittabilla e le formazioni latine in 
— tlo —, — tro —, — dhlo —, — dhro — 
di genere animato. Et aliae conti¬ 
nentur haud parvi momenti dispu¬ 
tationes. 

Giannini, A. — Paradoxographorum 
Graecorum reliquiae , pp. 430, edit. 
Istituto Editoriale Ilaliano. Mila- 
no, 1966. 

Nova ad paradoxograph orum 
graecorum reliquias investigandas 
nobis offertur editio, quippe cum 
oliin bene merens obsoletaque Wes- 
terminiana jam non probetur. Haec 
nova editio brevi adnotatione cri¬ 


tica ab Alexandro Giannini instrui¬ 
tur, qui etiam latine reddit. In la- 
tinum enim transtulit reliquias satis 
amplas, libera ratione interpretatus, 
graecis tamen juncturis et vocabu¬ 
lis, ut fieri potuit, saepe inherens. 
Metrica ratio in convertendo serva¬ 
tur. Indices non nullos addere vi¬ 
sum est, quo facilius “mirabilia” 
paradoxographorum graecorum com¬ 
plectamur. In extremo opere tabu¬ 
lam seu indicem “mirabilium” in 
partes ex potiore auctorum usu 
Dtr. Alexander Giannini descripsit. 
Compendia passim adhibita, cum 
saepe sint usitata per se satis ex¬ 
plicantur. Denique auctorum selec¬ 
tio et singula fragmenta tum ex no¬ 
tis criticis, tum praecipue ex aucto¬ 
ris commentariis, satis declarantur. 

De Sanctis, Gaetano. — Scritti mi¬ 
nori; p. 561, vol. I, Edizioni di 

storia e Letteratura. Roma, 1966. 

“Scriptorum minorum” collectio 
hoc volumine Cajetani de Sanctis 
initium sumit. Si verum est haec 
“scripta minora” jam pridem in plu¬ 
rimis commentariis edita esse, ta¬ 
men hos commentarios consultare 
nonunquam difficile erat ac proinde 
momentum hujus collectionis igno¬ 
rabatur. 

Ad hanc alteram editionem prae¬ 
clarus magister opera sua distribue¬ 
re juxta materiarum indicem animo 
conceperat, llac ratione tantum pri¬ 
mum volumen, quod hodie studiosis 
recensemus, ordinavit. Cetera autem 
volumina, servato temporis ordine, 
in lucen edentur. 

Hoc primum volumen, quod S. 
Accame edendum curavit, non stu¬ 
diosis humanarum litterarum prae¬ 
tenui tttendum existimamus. 

Momiceiano, Ahnaldo. — Terzo con¬ 
tributo alia storia degli studi clas¬ 
sici e dei mando antico, T. I, T. II, 
l>p. 873, Edizioni di storia e lette- 
ratura. Roma, 1966. 

Nunc tandem hoc magno auxilio 
uti possumus ad classicarum inqui¬ 
sitionum historiam intellegendam. 
Auctor, pro sua parte, in hanc rem 
operam contulit. In duobus volumi¬ 
nibus, nonnullae inquisitiones atque 
investigationes jam pridem editae 
includuntur. 

In prima parte agitur de histo- 
riographiae momento; de Athenis 
saec. III; de 'Christianitate et de 
Imperii Romani occasu; de Chris¬ 
tiana atque pagana historiographia; 
de Thebarum principatu apud Xeno¬ 
phontem atque Ephorum, cet. 

Altero volumine eruditiores de 
Romae ortu continentur scrutatio¬ 
nes. 

iNonullae de methodo disputatio¬ 
nes in libro exstant. Haec omnia 
summa utilitate librum decorant 
atque honestant. 

Mantero, Teresa. — Ricerche sull' 
Heroikos di Filostrato, pp. 234. 
Edit. Istituto di Filologia classi¬ 
ca e medioevale. Genova, 1966. 

Opus Philostratorum corporis cui 
index est “Heroikos'’ non in omni¬ 
bus suis elementis investigatum est. 
Nam vel tantum sub specie littera¬ 
ria, vel tantum sub specie religiosa 
ac philosophica tractari solet. 

Verunlamen auctoris maxime in- 
terest non tantum reperire modum 
atque rationem vivendi mere reli¬ 
giosam ac philosophicam, sed etiam 
accipere mythologica commenta pe- 
culiaresque loci mores; tandemque 
statum dialogi in antiliomerica con- 
certione fabulosasque narrationes 
inquirere. 


IjONgo, Vincenzo. — L'e pigra mina 
scoptico greco. Edit. Istituto di 
Filologia classica e medioevale, 
pp. 134. Genova, 1967. 

Ars poetica graeca I saec. p. Ch. 
n. signa habet ex epigrammatum 
graecorum copia, Nerone imperante, 
effusa. 

T alis poematorum abundantia 
quae nonnullos tantum duravit an¬ 
nos, quaeque praecipue in Lucilio, 
tanquam in magistro, exhibetur, 
proprietatibus rerum improvisarum 
atque fragilium offertur. 

Ideoque, in hoc volumine, Lucilii 
opus vitaque, aliorumque epigram- 
maticorum minoris momenti, qui 
fuerunt, investigatur atque illustra¬ 
tur. 

Epigrammatis scoptici sermo 
scienter etiam consideratur. 

Assereto, Annamaria. — Gaio Al- 
bucio Silo. Edit. Istituto di Filo¬ 
logia classica e medioevale, pp. 93. 
Genova, 1967. 

Hoc opus, quo auctrix Albucii 
Sili dicendi genus satis explanatum 
nobis offerre vult, in duas partes 
dividitur. 

In prima parte continentur prooe¬ 
mium brevesque loci quibus de Al¬ 
bucii Sili vita et operibus disseri¬ 
tur, de fragmentorum selectorum 
indole stilistica, deque ejusdem in 
litteris et philosophia cognitionibus. 
Prima pars tabula bibliographica 
concluditur. 

Altera autem parte, auctrix com¬ 
plectitur testimonia de Albucio, 
conspectum codicum et siglorum at¬ 
que “fragmenta” brevi apparatu 
critico exornata. 

Petrus Hehranz, C. M. F. 

Ai.vare/., Femx. — l.a Madre dei 
sumo y eterno sacerdote. Su coo- 
peraeion ,del todo singular a la 
ohra dei Salvador. pp. 400, 160 
pesetas. Edit. Ilerder, Bareelona, 
1968. 

Ad Christi Matris sacerdotii fun¬ 
damenta agenda, auctor Sacra Scrip¬ 
tura, cjuae omnibus christianis “re¬ 
gale sacerdotium” tribuit, innititur. 
Christi vero sacerdotium ex Re¬ 
demptione oritur, atque majore vel 
minore hujus operis societate con¬ 
junctioneque inter Summum sacer¬ 
dotem et chiistianos, sacerdotii na¬ 
turam in se ipsa discernimus. Unde 
vera Corredemptrix, peculiari et 
singulari modo Filii sacerdotium 
participare videtur. 

Similitudo ab auctore ficta cum 
Sacrificio Eucharistico, magis intel¬ 
legibile reddit mysterium, hancque 
mirificam unitatem clarificat: Chris¬ 
tum, Mariam, Salutis Historiam. 

FlSCriER, H. Y OTROS ALTORES. — 
Introduccion a los libros de vida 
eristiana , pp. 148, 85 ptas.. Edit. 
Ilerder, Bareelona, 1968. 

Hoc opusculum simili modo men¬ 
te conceptum est atque liber qui. 
duos annos abhinc, in lucem editus 
est, cuique est index "Introduccion 
al eatecismo catolico”. Ab eodem 
auctore H. Fischer exaratur, cui 
etiam adjungi debent et alii periti 
qui in exarandis “vitae christianae 
libris", maximam operam navarunt. 


Certi sumus inter hos christianae 
doctrinae libros maximam intimam- 
que esse conjunctionem; quae con¬ 
junctio, ut patet, maximi momenti 
et ponderis videtur. 

Fernandez Gon/.alk/., L. — Cuader- 
nos de Calculo "Everest”. Edit. 
Everest, Leon, 1967. 

Gratissimum nobis est hodie par¬ 
vulorum magistris hoc opus exhi¬ 
bere. Prima pars, cui est index ~Ini- 
ciacion al calculo”, quattuor libellis 
constat puerisque sex et septem an¬ 
norum natis destinatur; optimis 
exornatur imaginibus quibus pueri 
facilius progrediantur. Altera pars 
sex difficiliores libellos continet, 
qui etiam modo progressivo exarati 
sunt. Auctori, qui suo opere pueros 
juvat, gratulamur. 

Nioolas, M. J. — Theotocos, el mis- 
terio de Maria , pp. 288, 175 ptas. 
Edit. Ilerder, Bareelona, 1968. 

Singularis et ingeniosus in hoc 
opere apparet auctor. Praecipua co¬ 
gitandi ratio haec est: Maria, Mater 
Dei; ex quo fonte omnia ejus mag¬ 
nalia oriuntur. Quam ob rem liber 
“Theotocos - appellatur. 

Praeter hanc veritatem auctor 
Mariam “gratia plenam” considerat, 
ejusque cum Christo filiale commer¬ 
cium atque vincula quibus ea et 
Ecclesia conjunguntur. 

Petrus Hehranz, C. M. F. 

LIBRI QUI INSCRIBUNTUR “TEXTOS PALAESTRA” 
venales prostant apud officinam librariam EDITORIAL CLARET 
LAURIA. 5 BARCELONA (10) 


Jimenez, Grammatica Latina. 

” Repetitorium. 

” De Orthographia latina (altera editio) . 

" Index Orlhographicus . 

Pi.wque-Planas, Gramatica Griega (altera editio) ... 

“Textus” annotationibus praediti 

Jimknez, Historiae Sacrae compendium (5 edit.) . 

” Epitome Historiae Graecae (6 edit.) . 

° Ramos, Corneli Nepotis Vitae . 

c Mir, Ciceronis epistulae selectae (2 edit.) . 

0 Jimenez, Ciceronis pro Archia poeta (2 edit.) . 

” Ciceronis in Catilinam (2 edit.) . 

” Caesaris , De bello civili . 

Ramos, Ciceronis pro Q. Ligario oratio . 

Martija, Vergili Aeneidos (lib. II, 2 edit.) . 

Martija, Prudenti Carmina selecta (2 edit.) . 

Sarmiento, Martialis Epigrammata . 

* Zuloaga, Horati Carmina Selecta . 

Rur/, Homeri Odyssea (lib. I) . 

Ramos, Xenophontis Anahasis . 

